ישיבת מליאה, כנסת 25, פרוטוקול מספר 105, 2023-10-16 00:00

אמיר אוחנה: חברי הכנסת, היום יום שני, א' בחשוון התשפ"ד, 16 באוקטובר 2023

אמיר אוחנה:  אני פותח את המושב השני של הכנסת העשרים-וחמש

אמיר אוחנה:       כבוד נשיא המדינה יצחק הרצוג, אדוני ראש הממשלה חבר הכנסת בנימין נתניהו, המשנה לנשיאת בית המשפט העליון השופט עוזי פוגלמן, ראש האופוזיציה חבר הכנסת יאיר לפיד, סגל א' של המדינה, שרים וחברי הכנסת בעבר ובהווה, שגרירות ושגרירים שנמצאים איתנו, מכובדיי כולם, אזרחי ישראל, אנו נפתח את הדיון ואת מושב הכנסת הזה בדקת דומייה, ונעלה בצער ובכאב את זכרם של למעלה מ-1300 אזרחינו ולוחמינו שנספו ונפלו במלחמה כבדה שמדינת ישראל שרויה בה

אמיר אוחנה:      (חברי הכנסת מכבדים בקימה את זכרם של אזרחי ולוחמי ישראל שנפלו במלחמה

אמיר אוחנה: )     תודה

אמיר אוחנה:       בשם הכנסת אני מבקש לנחם את המשפחות שאיבדו את היקר להן מכול, לאחל לכל הפצועות והפצועים החלמה מהירה של הגוף ושל הנפש ולהתפלל לשובם הביתה של כל השבויים, החטופים והנעדרים

אמיר אוחנה:  אני מבקש להודות לכל האזרחים הנפלאים, וחברי הכנסת גם מהקואליציה וגם מהאופוזיציה בתוכם, שהתגייסו כדי לסייע ככל יכולתם למשפחות, הן במסגרת החמ"ל שהוקם כאן בכנסת הן בהשתתפות בהלוויות הרבות מנשוא, הן בניחומי המשפחות והן ביוזמות האזרחיות הרבות

אמיר אוחנה:       "עת צרה היא ליעקב"

אמיר אוחנה:  אפילו מדינת ישראל למודת המלחמות ומוכת הטרור לא התמודדה מעולם עם מכה כל כך כואבת בהיקפה, בעוצמתה, ברשעותה ובאכזריותה כלפי חיילים ואזרחים כאחד – נשים, קשישים, צעירים, ילדים, תינוקות וגברים חפים מפשע

אמיר אוחנה:  המהלומה קשה ומערפלת חושים בשל עוצמתה, אך הקרב לא נגמר

אמיר אוחנה:  המלחמה רק החלה

אמיר אוחנה:  נידרש לעמוד יחד, אלה לצד אלה, בלי ציניות, בלי סרקזם, בלי חשדנות; את כל אלה נהיה חייבים להזיז הצידה למען החיילים שעומדים בדיוק כך, יחד, אלה לצד אלה, עד לניצחון המוחלט, עד להשמדת אויבינו

אמיר אוחנה:  נצטרך לעמוד יחד עד שאזרחינו יוכלו להרגיש בטוחים במושבותיהם בכל חלקי הארץ – במושב ובקיבוץ, בערים ובכפרים; עד שנערינו ונערותינו יוכלו לרקוד ולשמוח בלי לחשוש שהרשע המוחלט יפגוש אותם

אמיר אוחנה:      בשעה זו ממש חיילי צה"ל וכוחות הביטחון מתכוננים למלחמה

אמיר אוחנה:  זו תהיה מלחמה קשה וארוכה, ולבבות העם, העם כולו כאחד, עימם במלחמת הצדק שנכפתה עלינו

אמיר אוחנה:  מכל כנפות הארץ מתפללים לשלומם ומייחלים להצלחתם, תפילות דתיות ותפילות חילוניות – תפילות הנאמרות כולן ממעמקי הלב

אמיר אוחנה:       חיילות וחיילים, נשות ואנשי כוחות הביטחון, תהיי ברכת השם ועמו ישראל עליכם ואיתכם, גיבורי החייל, שהחרב שבידכם לא תושב לנדנה עד כי תכריתו את אויבינו, תשובו הביתה בשלום ותביאו שלווה ונחת לעם, שכעת כואב ודואב, אך עוד ידע, בעזרת השם, ימים טובים

אמיר אוחנה:  אין צודק מזה, אין מוסרי מזה

אמיר אוחנה:  "עת צרה היא ליעקב וממנה יוָשע"

אמיר אוחנה:       אבקש כעת מחבר הכנסת והשר לשעבר וגיבור ישראל לעדי-עד, תת-אלוף במילואים אביגדור קהלני, לשאת בשמנו תפילה לשלום חיילי צה"ל

אביגדור קהלני: "מי שבירך אבותינו אברהם יצחק ויעקב הוא יברך את חיילי צבא ההגנה לישראל ואנשי כוחות הביטחון העומדים על משמר ארצנו וערי אלוהינו, מגבול הלבנון ועד מדבר מצרים, ומן הים הגדול עד לבוא הערבה ובכל מקום שהם, ביבשה, באוויר ובים

אביגדור קהלני:  ייתן ה' את אויבינו הקמים עלינו ניגפים לפניהם

אביגדור קהלני:  הקדוש ברוך הוא ישמור ויציל את חיילינו מכל צרה וצוקה ומכל נגע ומחלה וישלח ברכה והצלחה בכל מעשה ידיהם

אביגדור קהלני:  ידבר שונאינו תחתיהם ויעטרם בכתר ישועה ובעטרת ניצחון ויקוים בהם הכתוב: 'כי ה' אלהיכם ההֹלך עמכם להילחם לכם עם אֹיביכם להושיע אתכם', ונאמר 'אמן'"

אמיר אוחנה: אמן

אמיר אוחנה: כעת יישאו דברים הנשיא, ראש הממשלה וראש האופוזיציה

אמיר אוחנה:  כבוד נשיא המדינה יצחק בוז'י הרצוג, בבקשה

יצחק הרצוג: תודה, מכובדי

יצחק הרצוג:  אזרחיות ואזרחי ישראל, ראש הממשלה, יושב-ראש הכנסת, נשיא בית המשפט העליון בפועל, ראש האופוזיציה, שרים וחברי הכנסת, מכובדיי כולם, מעטים הם הרגעים בקורותיה של אומה שבהם כל כך הרבה מוטל על הכף

יצחק הרצוג:  מעטים הם הרגעים שבהם הלבבות של אומה שלמה הולמים יחד בפעימה אחת

יצחק הרצוג:  מעטים הם הרגעים, וכשהם מגיעים, הם טומנים בחובם אחריות עצומה

יצחק הרצוג:       אני מבקש להקדיש את דבריי כאן, בפתח מושבה של כנסת ישראל, סמל הריבונות והקוממיות הישראלית, למשפחה השרופה, השחוטה, העקורה, זו שבביתה החרב היינו אתמול, כשריח המוות עוד עומד בחלל האוויר ושלוליות הדם בכל פינה, מתחת לתמונות הילדים והנכדים שגורלם לא ידוע

יצחק הרצוג:  אני מקדיש אותם למשפחות השכולות, ובהן משפחתו של רועי, הלוחם הנועז אשר נפצע אנושות והוריו ביקשו ממיכל וממני לעמוד איתם ליד מיטתו בבית החולים ברגעיו האחרונים, רגעי הפרידה הקשים מנשוא, כשאחיו התאום, לוחם אף הוא, לבוש מדים, מחבק אותו, מתייפח, ממאן להיפרד

יצחק הרצוג:       מכאן, ממשכן התקומה שלנו, אני מדבר איתכם ואליכם, אזרחי ישראל; אני מדבר אל משפחות החטופים והנעדרים וכל מי שנמצא באפלה הנוראה; אני מדבר אל תושבי הדרום והעוטף הגיבורים ואל המפונים מבתיהם השוהים בכל רחבי הארץ; אני מדבר אל הפצועים בגוף ובנפש, אלה שימים וחודשים ואפילו שנים של שיקום עומדים בפניהם; אני מדבר אליכם, לוחמי ולוחמות צה"ל, המשטרה, שב"כ וכוחות הביטחון, שמחרפים את נפשם למעננו, ובני המשפחות הדואגים והתומכים, וצוותי הרפואה, הסיעוד, ההצלה, הרווחה והחירום

יצחק הרצוג:  אנחנו אוהבים אתכם

יצחק הרצוג:  אנחנו מצדיעים לכם

יצחק הרצוג:  אני מדבר אליכם, תושבי הצפון, ששוב מוכיחים חוסן, קור רוח ועוצמה; אני מדבר אליכם, אחיות ואחים, הכועסים, הכואבים, החשים אובדן אמון ודורשים טיפול ומענה; אני מדבר אל החברה הישראלית כולה, אל בנותיה ובניה היהודים ואל בנותיה ובניה הערבים, שמגלים בימים אלה אחריות וחוסן; אני מדבר אל העם היהודי כולו, היושב בציון ובתפוצות

יצחק הרצוג:      אומה שלמה מתאבלת בימים אלה

יצחק הרצוג:  כולנו מתאבלים "על זיו העלומים וחמדת הגבורה" – מילות ה"יזכור" הידועות שחיבר בארי, ברל כצנלסון, מאבות תנועת העבודה, שעל שמו נקרא קיבוץ בארי, אשר איבד כה רבים מחבריו בטבח הנורא

יצחק הרצוג:       התקפתם האכזרית של אויבינו כוונה כלפי העם היהודי, אך לא הבחינה בין דם לדם

יצחק הרצוג:  אין כמעט בית בישראל שאדוות הטרגדיה הכואבת שחווינו לא הגיעו אליו, משפחות וקהילות שהוכו אנושות ומשקפות פסיפס ישראלי יפהפה ומוכה יגון

יצחק הרצוג:  "רקמה אנושית אחת חיה" של יהודים, מוסלמים, נוצרים, דרוזים וצ'רקסים, מקיבוצים ועיירות, מושבים וערים, דתיים, חילונים, מסורתיים וחרדים, ישראלים ואזרחי מדינות אחרות, שנפלו בידי זדים כשהם בדרך לבתי הכנסת, או בבית, או בבסיס ובמוצב או במסיבה מלאת אושר ותקווה

יצחק הרצוג:  עומק היגון המשותף מוכיח: כולנו עם ישראלי אחד

יצחק הרצוג:       מעטים הם הרגעים בקורותיה של אומה שבהם כל כך הרבה מוטל על הכף, וכשהם מגיעים הם מביאים עימם את הגיבורים הראשיים

יצחק הרצוג:  אנחנו ניצבים כאן כשאנו אבלים, ובה בעת אנחנו מלאי גאווה בעם הישראלי הנפלא

יצחק הרצוג:  כי כנגד ההתקפה הנפשעת של ארגוני המרצחים קם העם הישראלי במלוא תפארתו

יצחק הרצוג:  הוא קם בשטח בדמות אזרחים, כיתות כוננות, רבש"צים, חיילים ושוטרים נחושים שבחירוף נפש בלתי נתפס השיבו מלחמה שערה, נאבקו, הצילו חיים, הקריבו חיים

יצחק הרצוג:  כולם נקבצו, כולם נלחמו עד הכדור האחרון, עד הנשימה האחרונה, ואנחנו עדיין נלחמים

יצחק הרצוג:       אך הגבורה לא פסקה שם

יצחק הרצוג:  העם הישראלי קם ונלחם במוקדי החירום, ההצלה, הרפואה

יצחק הרצוג:  העם הישראלי קם ונלחם ואיתו השלטון המקומי, שהוכיח איתנות וחוסן, ונשות ואנשי הרווחה ובריאות הנפש המופלאים

יצחק הרצוג:  העם הישראלי והעם היהודי מכל קצוות תבל קם בפסגות של התנדבות, אהבה, אחווה, שלום ורעות

יצחק הרצוג:  כן, אותה רעות שנשאנוה בלי מילים, עתה היא נושאת אותנו, מלכדת ומאחדת אותנו

יצחק הרצוג:  העם הישראלי המדהים הזה, העם שלנו, קם בגאווה עצומה, בחזה מתוח ובערבות הדדית שאין שנייה לה

יצחק הרצוג:       יש לנו עם נפלא ומופלא, פשוט כך

יצחק הרצוג:  עַם עִם יצר חיים אין-סופי; עם שיודע שאין לו שום ברירה אחרת, שאין לו שום ארץ אחרת, שאין לו שום מדינה אחרת; עם שיודע ומצהיר: לא תוכלו לנו

יצחק הרצוג:  אנחנו עם אחד, אגרוף מלוכד

יצחק הרצוג:  אנחנו עם הנצח, ואנחנו ננצח

יצחק הרצוג:        כולם מדברים על מורכבות, אבל הרגע הזה הוא לא רגע מורכב – יש כאן טוב מוחלט ויש כאן רע מוחלט

יצחק הרצוג:  יש כאן אור ויש כאן חושך

יצחק הרצוג:  העם כולו, כולו, ניצב היום מאחורי כוחות האור, מאחורי צה"ל וכוחות הביטחון שלנו, בשעה שהם עומדים על משמר ארצנו ומחרפים את נפשם במטרה להשמיד את הרוע והחושך המוחלט, בעזרת השם

יצחק הרצוג:       אנחנו לא לבד במלחמה הזו

יצחק הרצוג:  אנחנו נלחמים את מלחמתה של משפחת העמים, של כל דורשי הצדק, השלום והחירות, נגד אויב שהוכיח שהאנושות והאנושיות הן האויב שלו

יצחק הרצוג:  אנו מודים מעומק הלב לבעלות בריתנו בעולם כולו, ובראשן האומה האמריקאית בהנהגת נשיא ארצות הברית ג'ו ביידן, אוהב ישראל אמיתי, והקונגרס על שני צדדיו, וכן למנהיגות האירופית, על תמיכה בלתי מתפשרת ועל עמידה נחושה בצד הנכון של ההיסטוריה

יצחק הרצוג:       חברות וחברי הכנסת, מעטים הם הרגעים בקורותיה של אומה שבהם כל כך הרבה מוטל על הכף, וכשהם מגיעים, כאמור, הם טומנים בחובם אחריות עצומה

יצחק הרצוג:  לעם הישראלי המופלא שלנו יש דרישות מוצדקות ויש לו ציפיות – יש לו ציפיות מאיתנו, מנהיגי העם; יש לו ציפיות מהבית הזה

יצחק הרצוג:  אני אומר את זה בפשטות: אסור לנו לצאת מהמלחמה הזאת כמו שנכנסנו אליה

יצחק הרצוג:  זה נכון ברמה המדינית, זה נכון ברמה הביטחונית, זה נכון ברמה הפנים-ישראלית, הפוליטית והחברתית

יצחק הרצוג:  יש כאן חובה ברורה ובסיסית לבירורים נוקבים, לבדיקות מכל סוג, להפקת לקחים ומסקנות

יצחק הרצוג:  אין ספק בכך ואין חולק על כך

יצחק הרצוג:  זה הכרח קיומי לכל מדינה חפצת חיים שחווה אסון נורא כל כך, אך אסור שזה יפגע במאמץ המלחמתי

יצחק הרצוג:       הציפיות של העם לא מסתיימות בכך

יצחק הרצוג:  בקרב רבים בציבור הישראלי יש תסכול, כעס, כאב, משבר אמון במדינה שחייבים להתייחס אליו ולפעול בהתאם ומהר

יצחק הרצוג:  המדינה ומוסדותיה חייבים ליישר קו עם הסטנדרטים שהעם המדהים והמופלא שלנו מציב בשעתו הקשה

יצחק הרצוג:  העם דורש אחריות בהחזרת הביטחון ושיקום האמון, בשיקום היישובים הפגועים, הקהילות והמשפחות ובשיקום מי שחרב עליהם עולמם

יצחק הרצוג:  הוא דורש שיקשיבו לו גם כשהוא כועס ושיכירו בכאב, בטראומה, באובדן ובתחושת ההפקרה

יצחק הרצוג:  הוא דורש הושטת יד; הוא דורש יחד

יצחק הרצוג:       אפילו עכשיו, בעיצומה של הלחימה, כשלא סיימנו לקבור את מתינו, אני שומע קולות מסוכנים הולכים ומתחזקים שלוקחים מדינה שלמה אחורה אל עברי פי פחת ומתחילים לזרוע זרעים של פירוד ושנאה

יצחק הרצוג:  אסור לזה לקרות, פשוט אסור

יצחק הרצוג:  אויבינו משתוקקים לכל שמץ של קיטוב בינינו, זה ממש חלק מהתוכנית האסטרטגית שלהם

יצחק הרצוג:  ולכם, מכובדיי, יש תפקיד עצום במשימה הקריטית לשמור עלינו יחד

יצחק הרצוג:  הבית הזה חייב לשקף את תחושת האחדות של העם בעת הזאת, את ההבנה שיש דברים גדולים יותר מהמחלוקות בשעה זו

יצחק הרצוג:      אחיותיי ואחיי, מעטים הם הרגעים בקורותיה של אומה שבהם כל כך הרבה מוטל על הכף, ואנחנו בעיצומו של רגע כזה

יצחק הרצוג:  מהרגע הזה אנחנו חייבים לצמוח, כנאמר: "עת צרה היא ליעקב וממנה יִוָּשע"

יצחק הרצוג:  הרגע החשוך הזה חייב להפוך לשעתנו היפה ביותר

יצחק הרצוג:  כפי שכבר נאמר בעבר, אם יש עם שיודע לצמוח מתוך חורבן זה העם שלנו, ואנחנו נוכיח את זה לעולם כולו

יצחק הרצוג:  אנחנו ננצח ונוכיח שהחיטה יכולה לצמוח שוב ושוב ושוב

יצחק הרצוג:  אנחנו ננצח ונוכיח שהדרום יכול להיות מוגן ולשוב לפרוח

יצחק הרצוג:  אנחנו ננצח ונוכיח שאנחנו יכולים לגבור על כל גיהינום ולהחזיר אותו להיות גן עדן

יצחק הרצוג:  אנחנו ננצח ובכל מקום שבית ויישוב חָרַב – נִבְנֶה וְנִבָּנֶה

יצחק הרצוג:  אנחנו ננצח, ואנחנו נעשה את זאת יחד

אמיר אוחנה: תודה, אדוני הנשיא

אמיר אוחנה: אני מזמין את ראש הממשלה חבר הכנסת בנימין נתניהו למסור את הודעתו

אמיר אוחנה:  בבקשה

בנימין נתניהו: מכובדי נשיא המדינה, יושב-ראש הכנסת, המשנה לנשיאת בית המשפט העליון, ראש האופוזיציה, חברי הכנסת, אזרחי ישראל, אחיי ואחיותיי

בנימין נתניהו:  גם בחלוף 75 שנים לכינונה של עצמאות ישראל, מלחמת העצמאות טרם הסתיימה

בנימין נתניהו:  הקמת המדינה הייתה אירוע חד-פעמי, אבל המערכה על קיום המדינה נמשכת ברציפות, בלא הפוגה

בנימין נתניהו:  זוהי שעה של עמידה איתנה כנגד כוחות פראיים, ברבריים, של הרס וחורבן ורצח

בנימין נתניהו:  זהו רגע של מאבק נחוש במי שקמו עלינו לכלותנו

בנימין נתניהו:      היעד שלנו הוא ניצחון – ניצחון מוחץ על החמאס, מיטוט שלטונו והסרת האיום שלו על מדינת ישראל אחת ולתמיד

בנימין נתניהו:  התנאים לניצחון: אחדות ונחישות

בנימין נתניהו:  העם מאוחד, הצבא מאוחד והנהגת המדינה מאוחדת בממשלת החירום הלאומית שהקמנו

בנימין נתניהו:  וטוב שהיא קמה

בנימין נתניהו:      אני גם רוצה להודות לחברי הכנסת בקואליציה ובאופוזיציה שנותנים גיבוי למאמץ המלחמתי

בנימין נתניהו:  אתם גם פועלים בדרכים שונות לסייע למשפחות, לסייע למתנדבים, לסייע לכל אזרח ואזרח

בנימין נתניהו:  תבורכו על כך

בנימין נתניהו:      מעל הכול, אני מברך את אזרחי ישראל הנפלאים, יהודים ולא יהודים, שמתאחדים למטרה בהתמדה, בהקרבה ובגבורה

בנימין נתניהו:  במערכה הלאומית הזאת כולנו יחד

בנימין נתניהו:  במערכה הזאת כל ישראל ערבים זה לזה

בנימין נתניהו:      חברות וחברי הכנסת, יש הרבה שאלות על האסון שאירע לנו לפני עשרה ימים

בנימין נתניהו:  נחקור הכול עד תום, וכבר התחלנו ליישם לקחים מיידיים, אבל עכשיו אנחנו ממוקדים במטרה אחת: לאחד כוחות ולהסתער קדימה לניצחון

בנימין נתניהו:  לצורך זה דרושה נחישות, כי הניצחון ייקח זמן

בנימין נתניהו:  יהיו רגעים קשים, יהיו מהמורות

בנימין נתניהו:  נדרשת הקרבה, אבל אנחנו ננצח, כי מדובר בעצם קיומנו במרחב הזה, שיש בו הרבה כוחות חשוכים

בנימין נתניהו:       חמאס הוא חלק בציר הרשע של איראן, חיזבאללה ועושי דברם

בנימין נתניהו:  הרצון שלהם הוא להשמיד את מדינת ישראל ולרצוח את כולנו

בנימין נתניהו:  הם רוצים להחזיר את המזרח התיכון לתהומות הקנאות הברברית של ימי הביניים, ואילו אנו רוצים להזניק את המזרח התיכון לפסגות הקדמה של המאה ה-21

בנימין נתניהו:  זהו מאבק, בדיוק כפי שנאמר כאן, בין בני האור לבני החושך, בין אנושיות לחייתיות

בנימין נתניהו:  ראינו זאת בזוועות המחרידות שאותם מרצחים נתעבים ביצעו בקיבוץ בארי, בכפר עזה, בכל יישובי העוטף, בגיא ההריגה של הצעירים והצעירות במסיבה ברעים

בנימין נתניהו:      כעת רבים בעולם מבינים מול מי עומדת ישראל

בנימין נתניהו:  הם מבינים שחמאס זה דאעש, הם מבינים שחמאס היא גרסה חדשה של הנאציזם, וכפי שהעולם התאחד כדי להביס את הנאצים ואת דאעש, ככה העולם חייב להתאחד כדי להביס את חמאס

בנימין נתניהו:      אני אומר לידידינו בעולם הנאור: המלחמה שלנו היא גם המלחמה שלכם

בנימין נתניהו:  אם לא נתייצב יחד בחזית אחת, זה יגיע גם אליכם

בנימין נתניהו:  ויש לי מסר גם לאיראן ולחיזבאללה: אל תבחנו אותנו בצפון; אל תחזרו על הטעות שכבר עשיתם פעם, כי היום המחיר שתשלמו יהיה הרבה יותר כבד

בנימין נתניהו:  הנשיא ביידן אמר לכם באנגלית: Don't do it, ואני אומר לכם אותו הדבר בעברית: היזהרו

בנימין נתניהו:      מדינת ישראל מוקירה את התמיכה של הנשיא ביידן ושל העם האמריקני וכן את התמיכה והעזרה של מדינות נוספות, כמו בריטניה, גרמניה, צרפת, איטליה ועוד מדינות רבות מאוד

בנימין נתניהו:      חברות וחברי הכנסת, אנחנו נערכים להמשך המלחמה בדרום ואנחנו ערוכים בצפון

בנימין נתניהו:  אנחנו פועלים להגנה ולסיוע לאזרחינו בעורף – להגנה ולסיוע, שניהם גם יחד

בנימין נתניהו:  כולנו מאוחדים מאחורי צה"ל

בנימין נתניהו:  כולנו

בנימין נתניהו:  זה צריך להתבטא גם במעשים וגם במילים

בנימין נתניהו:  אסור שזה יתבטא במילים שאסור שיבוטאו

בנימין נתניהו:  אנחנו מאוחדים מאחורי החיילים והחיילות, הלוחמים והלוחמות, מאחורי כל כוחות הביטחון, ההצלה והרפואה

בנימין נתניהו:  בליבם של לוחמינו העזים – פגשתי אותם; גם אתם פוגשים אותם

בנימין נתניהו:  בליבם של לוחמינו העזים מפעמת רוח הקרב של גיבורי ישראל לדורותיהם

בנימין נתניהו:  לוחמינו מוכנים להמשך, ויהיה המשך, עד להכרעתם המוחלטת של אויבינו

בנימין נתניהו:      חברי הכנסת, נפגשתי אתמול עם נציגי משפחות החטופים

בנימין נתניהו:  חיבקתי אותם

בנימין נתניהו:  דיברנו מלב אל לב

בנימין נתניהו:  הקשבתי בכאב עצום לסיפורים על יקיריהם

בנימין נתניהו:  שמעתי על ההקלטה המצמררת – יותר מאחת: אימא, תצילי אותי, ואז הקשר נותק

בנימין נתניהו:  אנחנו מחויבים לכל המשפחות

בנימין נתניהו:  איננו מרפים מן המאמץ להשיב את אחינו ואחיותינו, אנשים, נשים, טף, ילדים, תינוקות, כל אלה שנחטפו על ידי בני השטן הארורים

בנימין נתניהו:  הזוועה היא בלתי ניתנת לתיאור

בנימין נתניהו:  הייתי בבית אתמול באחד היישובים

בנימין נתניהו:  המרצחים טבחו בקומה הראשונה

בנימין נתניהו:  הייתה שם עליית גג נסתרת

בנימין נתניהו:  המחבלים המרצחים מצאו את העלייה, נכנסו וטבחו בילדים שההורים הסתירו שם

בנימין נתניהו:  אתם רק צריכים לדמיין – ואני מדמיין – מה חשבו אותם ילדים ברגעים האלה, כשהם ראו את הנאצים האלה מגיעים אליהם, מה עבר במוחם ברגעיהם האחרונים

בנימין נתניהו:      ליבנו עם משפחות החללים, עם משפחות הנעדרים, עם הפצועים

בנימין נתניהו:  מה גדול הכאב

בנימין נתניהו:  כגודל הזוועה כך גדולה הגבורה

בנימין נתניהו:      חברות וחברי הכנסת, אזרחי ישראל, לאורך תולדותינו היו אין-ספור ניסיונות להשמיד אותנו

בנימין נתניהו:  בהיותנו חסרי מגן שילמנו מחירים שאף עם אחר בעולם לא שילם

בנימין נתניהו:  גם בדורות שלאחר הקמת מדינת ישראל קמו צוררים חדשים המבקשים לכלותינו

בנימין נתניהו:  ההבדל הוא שהיום יש לנו מדינה חזקה, צבא חזק, עם חזק ויכולת חזקה להשיב מלחמה שערה למבקשי נפשנו

בנימין נתניהו:  כך נעשה גם הפעם

בנימין נתניהו:      יצאנו למלחמה

בנימין נתניהו:  ננצח במלחמה ולא נעצור עד לניצחון

אמיר אוחנה: תודה לראש הממשלה

אמיר אוחנה:  אני מזמין את ראש האופוזיציה חבר הכנסת יאיר לפיד, בבקשה

יאיר לפיד: אדוני היושב-ראש, כנסת נכבדה, כבוד הנשיא, כבוד נשיא בית המשפט העליון, אדוני ראש הממשלה, ביקרתי אתמול את ניצולי בארי בים המלח ופגשתי את יעלי – שמה כשם בתי

יאיר לפיד:  היא בת 13, קטנה ודקה עם תלתלים ארוכים

יאיר לפיד:  הרגו את החבר הכי טוב שלה

יאיר לפיד:  הוא היה בגילה

יאיר לפיד:  מה אתה אומר לילדה בת 13 שכבר ראתה מקרוב את תמצית הרוע האנושי? רק בדרך חזרה צפונה הבנתי מה הייתי צריך לספר לה – הייתי צריך לספר לה שאבא שלי היה בדיוק בגילה כשהוא היה בשואה

יאיר לפיד:  רצחו את אבא שלו, רצחו את רוב החברים שלו בכיתה שלו, ובכל זאת הוא גדל להיות איש שמח, שאכל הרבה וצחק הרבה

יאיר לפיד:  התשובה שלו למוות הייתה שהוא בלע את החיים בתאווה – חלק מכם הכרתם אותו; אדוני הנשיא, ודאי – כי חוזרים לחיים; גם מהתופת הכי גדולה חוזרים לחיים, בכאב, בכעס, זה לוקח זמן, לא תמיד יודעים מאיפה להביא את הכוחות, אבל חוזרים

יאיר לפיד:  יעלי היא חלק מהסיפור הישראלי הגדול שאומר שהכאב הוא חלק מהחיים, אי-אפשר להימלט ממנו, אבל הוא לא כל החיים

יאיר לפיד:       אתמול נפתח מפעל הדפוס של קיבוץ בארי

יאיר לפיד:  אין תושבים בבארי, יש רק בתים שרופים וכתמי דם ומטחי רקטות, אבל 30 עובדים חמקו לשם עם ליווי צבאי, ומכונות הדפוס הכבדות הותנעו באנחה וחזרו לייצר כרטיסי אשראי וכרטיסי ברכה; חזרו לעבוד כמו לב שנדם וחזר לפעום אחרי מכת חשמל

יאיר לפיד:      בימים האחרונים כולנו אומרים אותו דבר – שנמשיך עד הניצחון, כולנו יחד עד הניצחון

יאיר לפיד:  יש רק שאלה אחת שאנחנו צריכים לשאול את עצמנו: איך נראה הניצחון הזה? מה משמעותו? איך ייראו החיים שלנו אחרי שננצח? יש לניצחון את החלק הברור מאליו שכולנו מבינים וכולנו שותפים לו: אנחנו נמגר את החמאס

יאיר לפיד:  לחלוטין

יאיר לפיד:  הטעות רבת-השנים לא תחזור על עצמה

יאיר לפיד:  אי-אפשר לחיות לצידו של ארגון טרור רצחני

יאיר לפיד:  יש רק דרך אחת שבה זה יכול להסתיים: אנחנו נחזיר את החטופים הביתה, ולא יהיה חמאס בעזה

יאיר לפיד:  זה ייקח זמן

יאיר לפיד:  זה יצריך שימוש בכוח רב

יאיר לפיד:  אם העולם לא יאהב את זה – שלא יאהב את זה

יאיר לפיד:  לא הילדים של העולם נרצחו – הילדים שלנו נרצחו; החבר הכי טוב של יעלי נרצח

יאיר לפיד:  אנחנו צריכים לוודא שהאיום הזה לעולם לא ירחף מעל ראשה, ואנחנו לא נעצור עד שנוודא את זה

יאיר לפיד:       אלא שזה לא הניצחון, זו רק הדרך אליו

יאיר לפיד:  הניצחון האמיתי הוא לא מה שיקרה לאויב אלא מה שיקרה לנו

יאיר לפיד:  הניצחון האמיתי טמון בשאלה איך אנחנו נצא מזה

יאיר לפיד:  כבר עשרה ימים הישראלים אומרים אחד לשני: אחרי מה שקרה, לא נהיה אותה מדינה

יאיר לפיד:  אני מסכים, אני רק מזכיר לכולנו: זה תלוי בנו איזו מדינה כן נהיה

יאיר לפיד:       המערכת הישראלית קרסה מפני שהיא התנתקה מהדנ"א הערכי שלה

יאיר לפיד:  ישראל תמיד אמרה לעולם: אנחנו הדמוקרטיה היחידה במזרח התיכון, ואנחנו המדינה החזקה ביותר במזרח התיכון

יאיר לפיד:  רק שכחנו – שני הדברים האלה לא מנותקים זה מזה; הם סיבה ותוצאה

יאיר לפיד:  אנחנו חזקים מפני שאנחנו מדינה יהודית ודמוקרטית

יאיר לפיד:  אנחנו טכנולוגיים ויצירתיים יותר מאויבינו מפני שאלה כוחות שצומחים רק בחברה חופשית ופתוחה

יאיר לפיד:  אנחנו סיפור הצלחה כלכלי וצבאי מפני שאנחנו מדינה שבה יש חירות ושוויון ושלטון החוק

יאיר לפיד:  מקור הכוח שלנו הוא שאנחנו לא מבינים רק כוח – אנחנו מבינים יותר מזה

יאיר לפיד:  אירועי 7 באוקטובר הם תזכורת לכך שהעוצמה הגדולה ביותר שלנו היא לא הגדר אלא האנשים שחיים מאחוריה; העוצמה שלנו נובעת מהרעיונות שאנחנו מאמינים בהם, מערכים של מגילת העצמאות, מחזונם של נביאי ישראל

יאיר לפיד:       אתמול בלילה נסעתי בדרך חזרה משדרות, והייתה לי שיחה ארוכה עם הדר

יאיר לפיד:  היא בת 19 וחצי, תצפיתנית בבסיס כיסופים

יאיר לפיד:  היא סיפרה לי מה קרה לה: על ההתקפה, על הריצה לחמ"ל, ואיך תוך כדי שהיא שמה חוסמי עורקים לפצועים היא מכווינה בקשר את המסוק כדי שהוא יפגע במחבלים שהיו על הגג

יאיר לפיד:  היא סיפרה גם איך היא הסתתרה בארון עד שבלילה באו לוחמי אגוז והוציאו אותה משם

יאיר לפיד:  כשהריצו אותם החוצה, היא ראתה חבר טוב, לוחם, מוטל מולה מת

יאיר לפיד:  איך אני אצא מזה עכשיו? היא שאלה אותי

יאיר לפיד:  איך אני אמשיך? אני אמרתי לה שיש חירות אחת, יש חופש אחד שאף אחד לא יוכל לקחת ממנה – אף מחבל, אף טרוריסט: אף אחד לא יכול לקחת ממנה את החופש לבחור לפי איזה ערכים היא רוצה לחיות

יאיר לפיד:  אם את רוצה לחיות ולהיות בן אדם טוב וישר ושמח וחם ואוהב, זו בחירה שלך ושלך בלבד

יאיר לפיד:  היא לא בשליטה שלהם, והם לא יכולים לקחת אותה ממך

יאיר לפיד:  זה נכון לגבי הדר וזה נכון לגבי המדינה

יאיר לפיד:  בשביל לבנות את מה שנהרס, אנחנו צריכים לפעול בתנועת מלקחיים, לעשות שני דברים: הדבר הראשון הוא להתמודד עם הסכנה ולנצח אותה; הדבר השני הוא לתקן את המערכות שמגינות על חיינו וקרסו, להחזיר את האמון שלנו בעצמנו, בכוחנו הפנימי, במדינה שלנו

יאיר לפיד:       אנחנו נצא מהאסון הנורא שפקד אותנו דרך זה שנבנה הכול סביב הערכים הטובים שאנחנו רוצים לחיות לפיהם

יאיר לפיד:  ברחבי הארץ כולה יש כרגע, בעודנו כאן, מאות אלפי גילויים מרגשים, מעוררי השראה, של עזרה הדדית, של סיוע לאחר, של התנדבות, של מחויבות אחד לשני

יאיר לפיד:  הרוח הזו של הישראליות היא תמונת הניצחון שלנו

יאיר לפיד:  זה הניצחון הגדול שלנו על תרבות השנאה והמוות של חמאס

יאיר לפיד:  בכל פעם שאנחנו בוחרים להיות טובים וערכיים, אנחנו מנצחים את חמאס; בכל פעם שאנחנו בוחרים לתת אמון אחד בשני, אנחנו מנצחים את חמאס

יאיר לפיד:       האנשים שמתו בשבת שעברה הם המורים שלנו, השוטרים שלנו, החברים שלנו והילדים שלנו

יאיר לפיד:  הם כל מה שטוב בנו

יאיר לפיד:  לא מספיק שנזכור אותם; אנחנו צריכים להיות ראויים להם

יאיר לפיד:  הרבה אנשים מפקפקים היום ביכולת שלנו להיות ראויים להם

יאיר לפיד:  אני לא

יאיר לפיד:  תסתכלו אחורה על ההיסטוריה שלנו – בכל פעם שהיינו צריכים למצוא בתוכנו את הכוח, מצאנו אותו; בכל פעם שעמדנו מול הרס ודם ואש ותימרות עשן, בחרנו לבנות מחדש, ומתוך החורבות בנינו עולם טוב יותר

יאיר לפיד:  זה הולך להיות קשה

יאיר לפיד:  זה תמיד קשה, אבל עשינו כל כך הרבה פעמים את הבלתי-אפשרי, שאין לי ספק ביכולתנו לעשות אותו שוב

יאיר לפיד:  אויבינו תמיד חשבו שנישבר מול הקושי, ותמיד הופתעו כשהם גילו שהקושי מוציא מאיתנו את המיטב

יאיר לפיד:       אני אומר מפה ליעלי ולהדר: התשובה שלכן לטרור ולמוות תהיה החיים שלכן, הדברים המופלאים שתעשו בחייכן

יאיר לפיד:  התשובה של כולנו לטרור ולמוות תהיה מדינה טובה יותר

יאיר לפיד:  המטרה שלנו היא לא לסיים את המלחמה ולחזור אחורה – המטרה שלנו היא לנצח במלחמה ולהיות טובים יותר ממה שהיינו

יאיר לפיד:  המטרה שלנו היא להחזיר את האמון בין הבית הזה לבין אזרחי ישראל

יאיר לפיד:  המטרה היא שיעלי והדר ידעו שאנחנו פה בשבילן ותמיד נהיה

יאיר לפיד:       מדינת ישראל מסרבת לחיות חיים של פחד ואלימות

יאיר לפיד:  חפצי חיים אנחנו

יאיר לפיד:  התנ"ך בספר תהילים אומר לנו שלהיות חפצי חיים פירושו גם להגדיר איזה חיים אתה חפץ שיהיו לך: "מי האיש החפץ חיים אוהב ימים לראות טוב; נצור לשונך מרע וּשפתיךָ מִדַּבֵּר מרמה; סור מֵרע וַעֲשה טוב בקש שלום ורדפהו"

יאיר לפיד:  אמן

אמיר אוחנה: תודה לראש האופוזיציה

דן מרזוק: חברי הכנסת והקהל מתבקשים לכבד בקימה את יציאת נשיא המדינה

דן מרזוק:  כבוד הנשיא!     (חברי הכנסת מכבדים בקימה את צאת נשיא המדינה מאולם המליאה

דן מרזוק: )     נא לשבת

אמיר אוחנה: חברי הכנסת, נעבור כעת לדיון הסיעתי על הודעת ראש הממשלה

אמיר אוחנה:  כפי שקבעה ועדת הכנסת, הדיון הסיעתי יהיה במתכונת של שלוש דקות לכל דובר

אמיר אוחנה:  ראשונת הדוברים – חברת הכנסת מירב בן ארי

אמיר אוחנה:  אין לנו הרבה דוברים, רבותיי, מייד נעבור להצבעה

אמיר אוחנה:  רשימת הדוברים, כמובן, נעולה

אמיר אוחנה:  בבקשה, גברתי

מירב בן ארי: אדוני היושב-ראש, כנסת נכבדה, אני לא יודעת כמה זמן זה ייקח, אני לא יודעת כמה זה יעלה - -      

אמיר אוחנה: רבותיי, נא לשמור על השקט

מירב בן ארי: - - אני יודעת שאין אופציה אחרת ושישראל תנצח

מירב בן ארי:  השואה שהתרחשה עלינו בשבת השחורה של שמחת תורה העירה כוחות אדירים

מירב בן ארי:  העם הזה יודע להתעלות על עצמו ברגעים האלה, והרגעים האלה קורים עכשיו

מירב בן ארי:  הניצחון של חמאס ביום שבת יביא עליהם את הנפילה הקשה ביותר

מירב בן ארי:  לישראל אין שום ברירה אלא לרסק את חמאס ולפרק אותו

מירב בן ארי:       צפויים לנו כמה חודשים ארוכים וקשים, אבל אסור לסיים אותם בלי לקח ברור – ללא חיסול ההנהגה הצבאית, המדינית, האזרחית והכלכלית של חמאס

מירב בן ארי:  כולם צריכים להיות מחוסלים

מירב בן ארי:  ביום שאחרי, לא יהיה בעזה כוח צבאי

מירב בן ארי:  אין יותר צבע אדום

מירב בן ארי:  אין

מירב בן ארי:  נגמר

מירב בן ארי:    ביום שבת הייתה כאן שואה – לא בממדים הפיזיים אלא בממדים האנושיים, באכזריות, ברוע, במפלצתיות, בכוונה ובדרך הביצוע

מירב בן ארי:  כשילדים יהודים מסתתרים בממ"דים וההורים הנואשים שלהם מתפללים שלא יבכו כדי שהמחבלים לא ייכנסו ויציתו עליהם את הבית, זו שואה

מירב בן ארי:  כן, היה כאן מחדל מודיעיני חמור

מירב בן ארי:  אין עליו כפרה

מירב בן ארי:  את הכול נלמד, ננתח ונתחקר ביום שאחרי; את כל מה שצריך לעשות, נעשה לאחר שנשלים את המשימה הגדולה, והיא: לנצח ולרסק את החמאס

מירב בן ארי:       אני רוצה להגיד מילה לסיום ואני רוצה שתהיו בשקט, כי זה מאוד מפריע

אמיר אוחנה: חברי הכנסת, יותר שקט במליאה

אמיר אוחנה:  תודה

מירב בן ארי: גם אם ראש הממשלה, ונראה לי שגם חברי הכנסת – אני רוצה להגיד לכם: ארבעה מחבריי הטובים קברו את הילדים שלהם בשבוע האחרון

מירב בן ארי:  אין נחמה

מירב בן ארי:  אין נחמה לאב שהבת שלו אמרה לו: אבא, אני הולכת לרקוד, ובסוף הוא קובר אותה בארון קבורה; אין נחמה לאב שהבן הגיבור שלו הציל רבים אבל בסוף מצא את מותו; אין נחמה לאחות שאחיה והאחיין שלה יצאו עם כפכפים וטי-שירט ואקדח כדי לעזור באופקים ושם מצאו את מותם

מירב בן ארי:       יש אזעקה, לדעתי

אמיר אוחנה: סדרנים, יש אזעקה? אוקיי

אמיר אוחנה:  לצאת בבקשה למסדרן חושן הסמוך

אמיר אוחנה:  אני מודיע על הפסקה

אמיר אוחנה: אני מחדש את הישיבה

אמיר אוחנה:       אני מזמין את חברת הכנסת מירב בן ארי להשלים את דבריה, בבקשה

ארז מלול: תסיימי מהר, כי הם מפוצצים בגללך

מירב בן ארי: אני אגיד לך על זה משהו

אמיר אוחנה: אחריה - - -     

מירב בן ארי: אדוני היושב-ראש, אף - - -      

אמיר אוחנה: רק שנייה

אמיר אוחנה:  אחריה – חבר הכנסת עודד פורר

מירב בן ארי: אדוני היושב-ראש, אף אחד, אבל אף אחד - - -     

שמחה רוטמן: לא ימנע ממך לדבר

מירב בן ארי: יפה

מירב בן ארי:  שמחה הוציא לי את המילים מהפה

מירב בן ארי:  אף אחד לא ימנע ממני לדבר

גלעד קריב: יש המון שרים בממשלת ישראל, אבל אני לא רואה פה מישהו

גלעד קריב:  מרוב שרים – מה לעשות, אדוני היושב-ראש

אמיר אוחנה: תמצאו שר

גלעד קריב: בכל זאת, זה 40 שרים, יהיה נחמד אם מישהו ישב ויקשיב - - -      

אוהד טל: - - -      

מירב בן ארי: זה נכון

אמיר אוחנה: חבר הכנסת קריב לא נותן לשום דבר להסיט אותו מדרכו

גלעד קריב: אני ערני וחד

אוהד טל: אבל די עם פוליטיקה

גלעד קריב: זה פוליטיקה - - -      

מירב בן ארי: אוהד, הוא בסך הכול הציג ליושב-ראש דרישה לגיטימית – שיהיה שר - - -      

אמיר אוחנה: בסדר, בסדר

מירב בן ארי: הובן העניין

מירב בן ארי:  אני רק רציתי לומר – להתחיל?      

אמיר אוחנה: את רוצה לחכות לשר?     

מירב בן ארי: כן

מירב בן ארי:  לחכות דקה?     

נאור שירי: מירב, אני מציע שתתחילי בינתיים

קריאה: מירב, אנחנו איתך, אנחנו מקשיבים

מירב בן ארי: אני יודעת

אמיר אוחנה: מזכירות, עזבו אתכם מכל היתר, תביאו שר למליאה כעת, כדי שנוכל לחדש את הדיון

אמיר אוחנה:  יש? תודה, השרה גולן

אמיר אוחנה:  בבקשה

מירב בן ארי: תודה, אדוני היושב-ראש

מירב בן ארי:  כמו שאמרתי, אף אחד לא ייקח לי את זכות הדיבור, לא החמאס ולא אף אחד

מירב בן ארי:       אני כן רוצה לסיים ולומר – כי הייתי בדבר הכי חשוב של הנאום שלי – שלצד המחדל היו כאן אין-ספור סיפורי גבורה

מירב בן ארי:  כששאלת אותי אם לחזור, היה לי חשוב להגיד מילה על סיפורי הגבורה שאני שומעת כל השבוע בשבעות, בביקורי המפונים, בלוויות, על הרבש"צים, על לוחמי כיתות הכוננות, על השוטרים, על השוטרות, על החיילים, החיילות, אבל גם על הבחור שבמשך 20 שעות החזיק את הדלת של הממ"ד רק כדי שהמשפחה שלו לא תחוסל, על האימהות שהגנו בגופן על הילדים ושילמו בחיים שלהן, על האבא שיצא לריצה ובפתח הבית ראה מחבל נוחת לו בכניסה אל הבית, הבין מייד את האירוע, הכניס את המשפחה, לקח את הנשק וחיסל את המחבלים; אנשים שנלחמו בשיניים ובציפורניים על הבית, יצאו עם כפכפים, טי-שירט, אקדח, וחטפו טיל נ"ט למרפסת הבית; הלכו לרקוד במסיבת טבע וסיימו את חייהם במסיבת טבח

מירב בן ארי:  רבים מהם נלחמו עד הכדור האחרון

מירב בן ארי:  שמעתי אפילו על לוחם שחיסל מחבל עם סכין מטבח

מירב בן ארי:  אנחנו נדבר עליהם עוד רבות

מירב בן ארי:  אומץ הלב שלהם, הרוח שלהם, מנעו מאיתנו אסון כבד יותר; אומץ הלב והרוח שלהם הם המפתח לניצחון שלנו, ואנחנו ננצח

מירב בן ארי:  תודה, אדוני היושב-ראש

אמיר אוחנה: תודה לך, גברתי

אמיר אוחנה:  חבר הכנסת עודד פורר, בבקשה

אמיר אוחנה:  אחריו – חבר הכנסת מנסור עבאס

אמיר אוחנה:  בבקשה, אדוני

עודד פורר: תודה, אדוני היושב בראש

עודד פורר:  גברתי השרה, חבריי חברי הכנסת, אנחנו נמצאים בשעות קשות לעם ישראל, בשעות קשות למדינת ישראל

עודד פורר:  המאורעות שעברנו בסוף השבוע האחרון, שעבר, הם משהו שאי-אפשר בכלל לדמיין ואי-אפשר בכלל לתאר ואף אחד מאיתנו לא יכול להעלות על דל שפתיו

עודד פורר:  אבל כן היה לי חשוב לעלות כאן ולומר משהו, אדוני היושב-ראש, וחשוב שהמסר הזה יצא מכאן, מכנסת ישראל, כי התחילו כל מיני שמועות על מסדרונות הומניטריים כאלה והפסקות הומניטריות כאלה, ואולי ייתנו שעה להעביר תרופות, ויפתחו מים, לא בצפון של הרצועה, רק בדרום של הרצועה

עודד פורר:       אדוני היושב-ראש, חברי הכנסת, רבותיי השרים, שיהיה ברור: לא יכול להיות שום סיוע הומניטרי ברצועת עזה כשיש חטופים ברצועת עזה שלא מקבלים שום סיוע הומניטרי ולא מקבלים אף ביקור, לא של הצלב האדום, ולאף אחד אין מושג מה קורה איתם

עודד פורר:  שאף אחד לא ידבר איתי על הומניטריות לתינוקות בעזה כשיש ילדים קטנים שאני לא יודע אם הם מקבלים את המים שמגיע להם או את המזון שמגיע להם או את התרופות

עודד פורר:  שלא ידברו איתנו על להעביר תרופות לרצועת עזה כשהחטופות והחטופים שלנו לא מקבלים את התרופות שמגיעות להם ואף אחד מאיתנו לא יודע מה עולה בגורלם

עודד פורר:       שיהיה ברור לכולם שהמסר הזה צריך לצאת מהבניין הזה כמו מאיש אחד בלב אחד

עודד פורר:  אין הומניטרי בעזה כשאין הומניטרי כאן

עודד פורר:  לא יכול להיות שממשיכים לנהוג בשוויון נפש עם זה שנחטפו כאן נשים, נערות, ילדים, ילדות, גברים, זקנים, זקנות, ניצולי שואה

עודד פורר:  אין

עודד פורר:  לא יכול להיות שמישהו יכול לדבר איתי על המצב ההומניטרי בעזה והוא לא מדבר על המצב ההומניטרי של החטופים

עודד פורר:  זה לא יכול לקרות כאן וזה לא יכול לקרות בשום מקום בעולם – לא באו"ם ולא באיחוד האירופי ולא מול אף מנהיג מדינה

עודד פורר:  זה העניין ההומניטרי הראשון במעלה, לפני שמדברים איתי על מסדרונות

עודד פורר:       ובהיבט הזה, מכאן אני רוצה לקחת את זה, אדוני היושב-ראש, למה צריכה הממשלה הזאת לעשות

עודד פורר:  היא צריכה לעשות דבר אחד, אחרי שפתחו עלינו במלחמה – ושיהיה ברור: הכריזו עלינו מלחמה

עודד פורר:  ישראל היא לא הצד התוקפן כאן, אנחנו הצד המתגונן

עודד פורר:  פתחו במלחמה נגד מדינת ישראל, והמטרה שלנו צריכה להיות אחת: ניצחון

עודד פורר:  אף מילה אחרת לא יכולים לשמוע כאן, לא מכבסת מילים ולא סיפורים ולא כל מיני עניינים

עודד פורר:  ניצחון

עודד פורר:  כולם מכירים את ההבטחה של צ'רצ'יל מהנאום המפורסם שלו על דם, יזע, עמל ודמעות

עודד פורר:  אני רוצה לסכם בציטוט אחר מהנאום הזה

עודד פורר:  שאלו אותו, וכך הוא אמר לפרלמנט: אתם שואלים אותי מהי המדיניות שלנו? אשיב לכם שהיא לנהל מלחמה ביבשה, בים ובאוויר; לנהל מלחמה בכל עוצמתנו ובכל הכוח שהאלוהים יעניק לנו; לנהל מלחמה נגד רודנות שטנית שמעולם לא נראתה בקטלוג האפל של פשעי האנושות

עודד פורר:  זוהי מדיניותנו

עודד פורר:  ואתם שואלים מהי מטרתנו? אני יכול לענות לכם במילה אחת: ניצחון, ניצחון בכל מחיר, ניצחון למרות האימה, ניצחון ככל שהדרך תהיה ארוכה וקשה, כי בלי ניצחון אין הישרדות

עודד פורר:  אמר את זה צ'רצ'יל אז, והדברים האלה רלוונטיים לנו היום יותר מתמיד

עודד פורר:  תודה, אדוני

אמיר אוחנה: תודה לחבר הכנסת פורר

אמיר אוחנה:  חבר הכנסת מנסור עבאס, בבקשה

טלי גוטליב: כל הכבוד, פורר

מנסור עבאס: אדוני היושב-ראש, כנסת נכבדה, סיימתי את דבריי בצוהריים באומרי: נמשיך להתפלל ולקרוא ולפעול להשכנת שלום ולהפסקת המלחמות ומה שמתלווה להן

מנסור עבאס:  קראתי גם להנהגת הפלגים הפלסטינים להתחיל בצעד הומניטרי: לשחרר לאלתר את השבויים שבידיהם, במיוחד זקנים, נשים, ילדים

מנסור עבאס:  הדגשתי שערכי האסלאם מצווים עלינו לא לכלוא נשים, ילדים וקשישים

מנסור עבאס:  הדגשתי שסעד הומניטרי זה מתבקש באופן מיידי

מנסור עבאס:  כמו כן, הפצרתי בממשלת ישראל לאפשר סיוע הומניטרי מיידי – במיוחד תרופות, חלב לתינוקות – ולא להתעלם מסבלם של אנשים חפים מפשע, שאין להם כל קשר לטרגדיה שהתחוללה בשבת בבוקר ובהמשך היום

מנסור עבאס:       אנחנו נמשיך לדגול בחזון של שלום, של ביטחון לכל יושבי הארץ, של שותפות וסובלנות בין שני העמים

מנסור עבאס:  אנחנו נכשלנו

מנסור עבאס:  במשך 30 שנה התנהל – או התחיל כאן – תהליך של פיוס, של שלום, של ניסיון להגיע לפשרה ולהסכמה, שנוכל לחיות ביחד ערבים, מוסלמים, נוצרים, דרוזים, בשלום, בביטחון, בשותפות ובסובלנות

מנסור עבאס:  לא עשינו די

מנסור עבאס:  לא טיפלנו בעשבים השוטים; לא טיפלנו בקיצוניות; לא טיפלנו בדה-הומניזציה שעושה כל צד לצד האחר

מנסור עבאס:  ולכן לא נופתע אם המראות המזעזעים שקרו ביום שבת קורים שוב

מנסור עבאס:       אדוני היושב-ראש, הייתה לי הזדמנות פעמיים לנאום ביום השואה, ולמדתי שם שאחד היסודות בנאומים כאלה הוא שחייבים להגיד: לעולם זה לא יקרה

מנסור עבאס:  לכן, לא מספיק להגיד מילים – צריכים להכשיר קרקע, לקרב את האנשים, לטפל בתרבות שמקבלת את האחר, שמביעה סולידריות, אמפתיה, עם האחר, כדי שנוכל לחזור ולטעת את התקווה ולאפשר לכל תושבי ארץ הקודש להסתכל קדימה לעתיד ולהשכין שלום

מנסור עבאס:       שנזכה לימים של חיים בסובלנות, באחווה, בחמלה, ולא נצטרך עוד לעמוד ולהתמודד עם מראות והשלכות קשות של האירועים כמו שהיה ביום שבת

מנסור עבאס:  תודה רבה

אמיר אוחנה: תודה לחבר הכנסת עבאס

אמיר אוחנה:  יעלה ויבוא חבר הכנסת איימן עודה

אמיר אוחנה:  בבקשה, אדוני

איימן עודה: כבוד היושב-ראש, עמיתיי חברי הכנסת, נקמה כזאת, "נקמת דם ילד קטן, עוד לא ברא השטן" – כך פתחת, ראש הממשלה, את הכרזת המלחמה על עזה

איימן עודה:  אולי שכחת, ראש הממשלה - -     

טלי גוטליב: - - - נקמה - - -     

איימן עודה: - - את שורת הפתיחה בשירו המופתי של נחמן ביאליק: "וארור האומר: נקום!" "ארור האומר: נקום!"     

טלי גוטליב: נקמה

טלי גוטליב:  נקמה

טלי גוטליב:  נקמה

איימן עודה: למה התכוון המשורר כשכתב - -     

טלי גוטליב: נקמה

טלי גוטליב:  נקמה

איימן עודה: - - "ייקוב הדם עד תהומות מחשכים"?      

טלי גוטליב: אתה תראה עוד נקמה

איימן עודה: אולי חשב על דמה של מילה כהן, בת עשרה חודשים; נבילה נופאל, בת שבועיים; מרים נבאהין, בת שנתיים וחצי; עומר קדם סימן טוב, בן ארבע; יזן אבו ג'אמע, בן חמש

איימן עודה:       לפי ההגדרה, עם הוא קבוצה של אנשים שיש להם שפה משותפת, עבר משותף וחלומות משותפים

איימן עודה:  התינוקות בכל העולם הם בני עם אחד – יש להם שפה משותפת, עבר משותף, חלומות משותפים, מדברים אותו דבר, כועסים, בוכים על אותם דברים וצוחקים בדיוק אותו דבר

איימן עודה:  התינוקות היהודים והפלסטינים רוצים דבר אחד – לגדול לחיים טובים

איימן עודה:  חלום פשוט

איימן עודה:  התפקיד שלנו הוא לאפשר להם את החלום הזה

איימן עודה:      לפני שעה קלה ניחמתי את הרופא העזתי עז א-דין אבו אל-עייש, שבמלחמה על עזה בשנת 2008 הצבא הרג את שלוש בנותיו

איימן עודה:  הפעם התקשרתי אליו בשביל לנחם אותו על הרג 25 אנשים ממשפחתו, ובהם חמישה תינוקות

איימן עודה:  אמר לי: כבר היום בבוקר התקשרה אליי אחותי יוסרה, אמרה לי, אני מתקשרת בשביל להיפרד ממך, אחי האהוב

איימן עודה:  שאלתי אותו: ד"ר עז א-דין, אתה עדיין איש שלום? ענה לי: הנקמה האמיתית על רצח היא השגת השלום

איימן עודה:      אנחנו, האזרחים הערבים במדינה, אנחנו היחידים בכל העולם שמדברים ערבית ועברית, רואים גם חדשות 12 ו-13 וגם את הערוצים הפלסטיניים

איימן עודה:  אנחנו רואים את הכאב של אימא מבארי וגם את הכאב של אימא מעזה, ואנחנו רואים את התמונה הכוללת

איימן עודה:  אנחנו אלה שאומרים לכם: די לדרכו של בנימין נתניהו, שמאז תקופת רבין, כבר 30 שנה, הוא משסה את שני העמים זה בזה וחוסם את השלום

איימן עודה:  די

איימן עודה:  יש דרך אחת ויחידה, דרך השלום, וזה להכיר בשני העמים ולהקים את מדינת פלסטין לצד מדינת ישראל

איימן עודה:  חייבים לבחור בשלום

איימן עודה:  חייבים לבחור בחיים

איימן עודה:  תודה

צבי ידידיה סוכות: - - - של ג'נין

אמיר אוחנה: תודה

אמיר אוחנה:  חברת הכנסת מיכאלי, בבקשה

אמיר אוחנה:  אחריה, רבותיי, אנחנו נעבור להצבעה

איימן עודה: סוכות, זה הפרס שביקש - - - שעברו מהדרום לחווארה? זה אתה?      

צבי ידידיה סוכות: - - - שעמדת פה וצעקת: יחי מחנה הפליטים ג'נין

איימן עודה: אוסקוט

צבי ידידיה סוכות: אנחנו - - - את המחבלים

צבי ידידיה סוכות:  תתבייש

איימן עודה: אוסקוט

אמיר אוחנה: חברת הכנסת מרב מיכאלי, בבקשה

אמיר אוחנה:  רשות הדיבור כרגע היא של חברת הכנסת מרב מיכאלי

מרב מיכאלי: תודה, אדוני

מרב מיכאלי:  אני מבקשת לחרוג קצת בזמן מהתקנון

מרב מיכאלי:  ראיתי שהייתה חריגה מהתקנון בפתיחת המושב, אז ברשותך, התנאים אינם התנאים הרגילים

מרב מיכאלי:      ישבתי והאזנתי לסיפורים העצובים

מרב מיכאלי:  אלוהים יודעת שכל אחד ואחת מאיתנו פוגשת אותם, סיפורים קשים ועצובים

מרב מיכאלי:  ראש הממשלה סיפר סיפורים עצובים וקשים, ראש האופוזיציה סיפר סיפורים עצובים וקשים

מרב מיכאלי:  יש הרבה כאב, הרבה צער, יש הרבה תסכול, אבל יש גם הרבה הרבה מאוד כעס, אדוני היושב-ראש, חברותיי וחבריי חברי הכנסת

מרב מיכאלי:  הרבה מאוד כעס – כעס לא על מה שהיה לפני השבת שעברה, אלא כעס על מה שקורה עכשיו

מרב מיכאלי:  כי בזמן שעומד פה ראש הממשלה ומדבר דיבורים ממלכתיים יפים, בואו תראו מה הוא עושה בפועל

מרב מיכאלי:  אני רוצה לקרוא לכם את הסיפור שפרסם אתמול העיתונאי בן כספית

דני דנון: תעזבי את הפוליטיקה עכשיו

מרב מיכאלי: "ראשית, הבהרה: אין כאן טענה כלשהי למי מהמשפחות שנועדו אתמול עם ראש הממשלה נתניהו

מרב מיכאלי:  כל אחד זכאי לעמדתו - - - מעשה שהיה כך היה: מטה משפחות החטופים והנעדרים הוקם בתנועה משלושה ראשי חץ שהתאחדו במהירות לכוח מרכזי אחד - -"     

גלעד קריב: אמר את זה ראש הממשלה שלך 

מרב מיכאלי: "- - כולם – בהתנדבות

מרב מיכאלי:  רשמו לפניכם – 'המטה'

מרב מיכאלי:  היום בצוהריים" – זה היה אתמול – "התקבלה במטה שיחה מלשכת ראש הממשלה שזימנה חמישה נציגים של המשפחות לשיחה עם ראש הממשלה תוך שעתיים

מרב מיכאלי:  ההתראה הייתה קצרה

מרב מיכאלי:  זמן להתארגנות - - - ובכל זאת הביאו חמישה בני משפחה - - - והגיעו לבסיס פיקוד העורף ברמלה במועד שנקבע

מרב מיכאלי:  המתינו מעט, הוכנסו

מרב מיכאלי:  המתינו מעט, ראש הממשלה נכנס

מרב מיכאלי:  כמה דקות אחר כך נכנס לחדר מישהו ואמר: 'ראש הממשלה, יש כאן עוד כמה נציגי משפחות'

מרב מיכאלי:  נתניהו ענה: 'כמובן, תכניסו אותם'

מרב מיכאלי:  נכנסו ארבעה בני משפחה דתית, שאין עם זה שום בעיה, כמובן

מרב מיכאלי:  מייד לאחר כניסתם הצהיר אחד מהם, אביה של חטופה, נעדרת, משהו כזה: 'עם ישראל במצוקה, אלה ימים היסטוריים

מרב מיכאלי:  היו רגעים בודדים בהיסטוריה שלנו בעלי חשיבות כזו

מרב מיכאלי:  אני אוהב את הבת שלי לא פחות מכפי ששאר הנוכחים בחדר אוהבים את בני המשפחה שלהם, אבל בסוף צריך להסתכל גם על ישראל ועל המשך הקיום שלנו

מרב מיכאלי:  זו עמדתי האישית, ואני אומר לך, ראש הממשלה, לפעול בקרירות ובנחישות'

מרב מיכאלי:  חמשת בני המשפחה שנשלחו מטעם מטה המשפחות היו המומים

מרב מיכאלי:  אחת מהם התנגדה לדברים: 'אני מייצגת כאן ילדה בת 12

מרב מיכאלי:  היא ילדה

מרב מיכאלי:  העמדה הזו לא מקובלת עליי, ילדים לא צריכים להיות בתוך המלחמה'

מרב מיכאלי:  האב שדיבר לפניה התעקש: 'זו עמדתי, זכותי להשמיע אותה'

מרב מיכאלי:  מי שפיזר את המתח היה נתניהו עצמו, שאמר שאין סתירה בין הדרישה להחזיר את הנשים והילדים לבין האמירה שיש לפעול בנחישות לניצחון על חמאס"

מרב מיכאלי:       "אבל כאן הסיפור רק מתחיל

מרב מיכאלי:  דקות ספורות לאחר סיום הפגישה הופתעו ראשי מטה המשפחות לגלות הודעה לתקשורת שפורסמה על ידי גוף שכינה את עצמו 'פורום משפחות החטופים והנעדרים'

מרב מיכאלי:  כותרת הידיעה הייתה: 'פורום משפחות הנעדרים והחטופים חיזקו את ראש הממשלה: תילחמו בחמאס עד הניצחון'

מרב מיכאלי:  במילים אחרות, מטה המשפחות גילה בהפתעה - - -"      

אמיר אוחנה: גברתי, יש אזעקה, נא להפסיק

אמיר אוחנה:  כולם לצאת מהאולם למסדרון הסמוך, בבקשה

אמיר אוחנה: אני מחדש את הדיון

אמיר אוחנה:  חברת הכנסת מיכאלי, קבלי עוד דקה להשלים את דברייך

מרב מיכאלי: במילים אחרות, מטה המשפחות גילה בהפתעה במהלך המפגש עם ראש הממשלה שמישהו הקים לו ארגון מתחרה בשם "הפורום"

מרב מיכאלי:  לידיעה צורפה תמונה שבה אחד מבני המשפחה מחבק את ראש הממשלה ואז – אני אקצר – מתברר שהפורום מייצג את ארבעת בני המשפחה האלה בלבד, אלה בהפתעה, ואת ההודעה פרסם דובר הארגון חוננו, ארגון ימין קיצוני

מרב מיכאלי:      למותר לציין שהדיון הוא לא בעמדתם של בני משפחה כאלה או אחרים, אבל אני רוצה להגיד לכן ולכם: העולם כולו, הנשיא ביידן, קנצלר גרמניה, נשיא צרפת – כולם עובדים מסביב לשעון לחילוץ בנות ובני הערובה החטופות והחטופים

מרב מיכאלי:  אבל נתניהו? נתניהו עושה פוליטיקה; נתניהו מביא את הדוברים הפוליטיים שלו לדיונים הלאומיים הביטחוניים; נתניהו מסדר שיהיו בני ערובה שיתמכו בו ובגרסתו, ושיהיו ארגונים שעובדים אצלו שמוציאים אותו איך תומכים בו

מרב מיכאלי:      נתניהו עושה פוליטיקה

מרב מיכאלי:  נתניהו עושה את הפוליטיקה הכי קטנה שיש

מרב מיכאלי:  נתניהו עושה קמפיין על הגב של כל החטופות והחטופים האלה

אמיר אוחנה: תודה

אמיר אוחנה:       חברות וחברי הכנסת, אנחנו עוברים להצבעה

אמיר אוחנה:  אנא שבו במקומותיכם, ההצבעה היא על הודעת ראש הממשלה

אמיר אוחנה: בעד הודעת ראש הממשלה – 24 

אמיר אוחנה: נמנעים – אין  

אמיר אוחנה: 24 בעד, אחד נגד, אני קובע כי ההודעה התקבלה

אמיר אוחנה:  נוסיף גם את קולו של השר כץ ואת קולה של חברת הכנסת שרון ניר

אמיר אוחנה: הודעה למזכיר הכנסת

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –     לקריאה ראשונה, מטעם הממשלה: הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023; הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד–2023

דן מרזוק:      הצעת ועדת הפנים והגנת הסביבה בדבר פיצול הצעת חוק שמירת הניקיון (הוראת שעה), התשפ"ג–2023; תקנות שעת חירום (דיוני מעצרים) (תיקון), התשפ"ד–2023

דן מרזוק:      בהתאם לסעיף 73 לתקנון הכנסת, במהלך הפגרה הועברו לידיעת חברי הכנסת התקנות הבאות: תקנות שעת חירום (דיוני מעצרים), התשפ"ד–2023; תקנות שעת חירום (מסירת מידע לצורך זיהוי או אימות זהות של אדם או גופה ולצורך איתור נעדרים או שבויים), התשפ"ד–2023; תקנות שעת חירום (מועדים לטיפול בלוחמים בלתי חוקיים בעת מלחמה או פעולות צבאיות), התשפ"ד–2023; תקנות שעת חירום (הסמכת צה"ל לביצוע פעולה בחומר מחשב המשמש להפעלת מצלמה נייחת), התשפ"ד–2023

דן מרזוק:      לדיון מוקדם – החל בהצעת חוק פ/3933/25 וכלה בהצעת חוק פ/4020/25: הצעת חוק שירותי הסעד (תיקון – איסור התניית מימון שירותי רווחה ברשויות מוחלשות), התשפ"ד–2023, מאת חברת הכנסת חוה אתי עטייה; הצעת חוק איסור חקירה בדבר עברו המיני של נפגע עבירה (תיקוני חקיקה), התשפ"ד–2023, מאת חברת הכנסת שלי טל מירון; הצעת חוק איסור חקירה בדבר עברו המיני של נפגע עבירה (תיקוני חקיקה), התשפ"ד–2023, מאת חברת הכנסת לימור סון הר מלך; הצעת חוק הבטחת מסגרת השמה חוץ-ביתית לקטינים נזקקים, התשפ"ד–2023, מאת חברת הכנסת קארין אלהרר; הצעת חוק הבטחת מסגרת השמה חוץ-ביתית לקטינים נזקקים, התשפ"ד–2023, מאת חבר הכנסת מאיר כהן; הצעת חוק הביטוח הלאומי (תיקון – הכרה בפגיעה מינית בעבודה כתאונת עבודה), התשפ"ד–2023, מאת חברת הכנסת שלי טל מירון; הצעת חוק למניעת הטרדה מינית (תיקון – חובת הדרכה שנתית), התשפ"ד–2023, מאת חבר הכנסת אחמד טיבי; הצעת חוק שוויון זכויות לאנשים עם מוגבלות (תיקון – חובת נגישות באוטובוסים בין-עירוניים), התשפ"ד–2023, מאת חבר הכנסת משה סולומון; הצעת חוק לתיקון פקודת התעבורה (פיצוי כספי בגין איחור אוטובוס), התשפ"ד–2023, מאת חבר הכנסת יוסף עטאונה; הצעת חוק העונשין (תיקון – העלבת חייל והפרעה לחייל במילוי תפקידו), התשפ"ד–2023, מאת חבר הכנסת דן אילוז; הצעת חוק להקמת אוניברסיטה בעיר אשדוד, התשפ"ד–2023, מאת חבר הכנסת זאב אלקין; הצעת חוק חינוך ממלכתי (תיקון – סמכויות המועצה לחינוך ממלכתי דתי), התשפ"ד–2023, מאת חברת הכנסת לימור סון הר מלך; הצעת חוק רישוי עסקים (תיקון – מכירת יין בחנות גדולה), התשפ"ד–2023, מאת חבר הכנסת משה רוט; הצעת חוק סיוע לצעירים חסרי עורף משפחתי, התשפ"ד–2023, מאת חברת הכנסת נעמה לזימי; הצעת חוק לתיקון פקודת התעבורה (מחירי חניה ברשויות מקומיות), התשפ"ד–2023, מאת חבר הכנסת יוסף עטאונה; הצעת חוק חניה לנכים (תיקון – זכאות תג נכה לצמיתות), התשפ"ד–2023, מאת חבר הכנסת יוסף עטאונה; הצעת חוק מאבק בנטילת דמי חסות (אכיפה וענישה) (תיקוני חקיקה והוראת שעה), התשפ"ד–2023, מאת חבר הכנסת מיכאל מרדכי ביטון; הצעת חוק-יסוד: כבוד האדם וחירותו (תיקון – הזכות לשוויון), מאת חברת הכנסת קארין אלהרר; הצעת חוק איסור טיפול המרה לקטין, התשפ"ד–2023, מאת חברת הכנסת מרב מיכאלי; הצעת חוק הסדרת העיסוק בייצוג על ידי יועצי מס (תיקון – היתר לבעל רישיון פנסיוני לייצג לפני רשות מס), התשפ"ד–2023, מאת חברת הכנסת חוה אתי עטייה; הצעת חוק משק החשמל (תיקון – תשלומי חשמל מופחתים בשל ילד עם מוגבלות), התשפ"ד–2023, מאת חבר הכנסת מאיר כהן; הצעת חוק לתיקון פקודת מס הכנסה (שווי השימוש ברכב או ברדיו טלפון נייד), התשפ"ד–2023, מאת חבר הכנסת משה פסל; הצעת חוק להקמת קרן למוצרי מזון בריא, התשפ"ד–2023, מאת חבר הכנסת מאיר כהן; הצעת חוק שילוב פעוטות עם צורך במענים ייחודיים במעונות יום, התשפ"ד–2023, מאת חברי הכנסת קטי קטרין שטרית, צגה מלקו, מיכאל מרדכי ביטון, עודד פורר, לימור סון הר מלך, פנינה תמנו, אלון שוסטר, רון כץ, נאור שירי, יוסף עטאונה, משה טור פז וסימון מושיאשוילי; הצעת חוק הספורט (תיקון – דגל מדינת ישראל על מדי נבחרות ישראל), התשפ"ד–2023, מאת חברי הכנסת סימון דוידסון, חנוך דב מלביצקי, אלי דלל, טלי גוטליב, שלום דנינו, אלמוג כהן, אריאל קלנר, אושר שקלים, קטי קטרין שטרית, עמית הלוי, צביקה פוגל, משה פסל, ארז מלול, צבי ידידיה סוכות, מיכאל מרדכי ביטון וולדימיר בליאק; הצעת חוק לצמצום רגולציה ושיעורי אגרות לעסקים קטנים, התשפ"ד–2023, מאת חברי הכנסת אושר שקלים, מיקי לוי, בועז טופורובסקי, סימון דוידסון, ניסים ואטורי, יוסף טייב, מטי צרפתי הרכבי ויאסר חוג'יראת; הצעת חוק התקנת מצלמות לשם הגנה על פעוטות במעונות יום לפעוטות (תיקון – החלה על גני ילדים והגברת האכיפה), התשפ"ד–2023, מאת חבר הכנסת יוסף עטאונה; הצעת חוק בתי המשפט (תיקון – נציגי הכנסת בוועדה לבחירת שופטים), התשפ"ד–2023, מאת חברת הכנסת קארין אלהרר; הצעת חוק שירות המדינה (מינויים) (תיקון – העדפת מועמדים תושבי פריפריה), התשפ"ד–2023, מאת חבר הכנסת מאיר כהן; הצעת חוק רשות מקרקעי ישראל (תיקון – ייצוג הולם לאוכלוסייה החרדית במועצת הרשות), התשפ"ד–2023, מאת חבר הכנסת ארז מלול; הצעת חוק העונשין (תיקון – השחתת מודעות על רקע מגדר), התשפ"ד–2023, מאת חברת הכנסת מירב כהן; הצעת חוק הביטוח הלאומי (תיקון – ביטול דרישה לחתימת הורים כתנאי למשיכת כספי החיסכון), התשפ"ד–2023, מאת חבר הכנסת דן אילוז; הצעת חוק הביטוח הלאומי (תיקון – מסלול ברירת מחדל בהפקדות לחיסכון ארוך טווח לילד), התשפ"ד–2023, מאת חבר הכנסת דן אילוז; הצעת חוק הגנת הצרכן (תיקון – הגבלות על מכירה מיוחדת), התשפ"ד–2023, מאת חברי הכנסת סימון מושיאשוילי, אליהו ברוכי, צבי ידידיה סוכות וצביקה פוגל; הצעת חוק העונשין (תיקון – גזענות נגד קבוצה דתית), התשפ"ד–2023, מאת חברת הכנסת לימור סון הר מלך; הצעת חוק הרשויות המקומיות (התאמת תקציב הרווחה), התשפ"ד–2023, מאת חברת הכנסת חוה אתי עטייה; הצעת חוק לתיקון פקודת התעבורה (חובת נשיאת לוחית זיהוי באופניים ממונעים ובקורקינט ממונע), התשפ"ד–2023, מאת חברת הכנסת מירב בן ארי; הצעת חוק הביטוח הלאומי (תיקון – עבודה במסגרת לאנשים עם מוגבלויות כעבודה מועדפת), התשפ"ד–2023, מאת חבר הכנסת מאיר כהן; הצעת חוק-יסוד: כבוד האדם וחירותו (תיקון – הוספת סעיף שוויון), מאת חברת הכנסת נעמה לזימי; הצעת חוק-יסוד: הכנסת (תיקון – ייצוג מינימלי לשני המינים ברשימת מועמדים לכנסת), מאת חברת הכנסת מרב מיכאלי; הצעת חוק בתי דין רבניים (קיום פסקי דין של גירושין) (תיקון – הגבלת שימוש בכרטיסי אשראי לסרבני גט), התשפ"ד–2023, מאת חבר הכנסת דן אילוז; הצעת חוק לתיקון פקודת הסמים המסוכנים (שימוש עצמי בקנבוס), התשפ"ד–2023, מאת חבר הכנסת דן אילוז; הצעת חוק למניעת חרם חברתי בבתי ספר, התשפ"ד–2023, מאת חברי הכנסת עידן רול, יוסף טייב, קטי קטרין שטרית ופנינה תמנו; הצעת חוק העונשין (תיקון – איסור הנפת דגל של ישות עוינת), התשפ"ד–2023, מאת חבר הכנסת ניסים ואטורי; הצעת חוק לתיקון פקודת מס הכנסה (נקודות זיכוי להורי חיילים), התשפ"ד–2023, מאת חברת הכנסת מיכל שיר סגמן; הצעת חוק לתיקון פקודת מס הכנסה (נקודות זיכוי להורי חיילים), התשפ"ד–2023, מאת חבר הכנסת אלי דלל; הצעת חוק ביטוח בריאות ממלכתי (תיקון – הפחתה בדמי ביטוח בריאות לתושבי הפריפריה), התשפ"ד–2023, מאת חבר הכנסת משה סולומון; הצעת חוק הבחירות לכנסת (תיקון – שינוי מבנה פתק ההצבעה), התשפ"ד–2023, מאת חבר הכנסת אלעזר שטרן; הצעת חוק הכניסה לישראל (הוראת שעה), התשפ"ד–2023, מאת חבר הכנסת ששון ששי גואטה; הצעת חוק הגנת הצרכן (תיקון – מענה אנושי בשירות טלפוני לאזרח ותיק), התשפ"ד–2023, מאת חבר הכנסת אברהם בצלאל; הצעת חוק העברת מידע בין רשויות, התשפ"ד–2023, מאת חברת הכנסת קארין אלהרר; הצעת חוק הרשות לוועדות רפואיות, התשפ"ד–2023, מאת חבר הכנסת אחמד טיבי; הצעת חוק חינוך ממלכתי (תיקון – סמכויות המועצה לחינוך ממלכתי דתי), התשפ"ד–2023, מאת חבר הכנסת אריאל קלנר; הצעת חוק זכויות ושירותים לילדים ובני נוער עם קשיים נפשיים, התשפ"ד–2023, מאת חבר הכנסת מאיר כהן; הצעת חוק יום לציון זכרם של חללי ונפגעי יהדות התפוצות על רקע אנטישמי, התשפ"ד–2023, מאת חבר הכנסת עידן רול; הצעת חוק לשכת עורכי הדין (תיקון – קיצור תקופת ההתמחות), התשפ"ד–2023, מאת חברת הכנסת טלי גוטליב; הצעת חוק לתיקון פקודת בריאות העם (העדפות מתן רישיון למכשור רפואי בפריפריה), התשפ"ד–2023, מאת חבר הכנסת משה סולומון; הצעת חוק לצמצום רגולציה ושיעורי אגרות לעסקים קטנים, התשפ"ד–2023, מאת חברת הכנסת שלי טל מירון; הצעת חוק נפגעי תאונות דרכים (סיוע לבני משפחה) (תיקון – הרחבת הסיוע), התשפ"ד–2023, מאת חברי הכנסת בועז טופורובסקי, ניסים ואטורי, צביקה פוגל, נאור שירי ויצחק קרויזר; הצעת חוק מעונות יום שיקומיים (תיקון – פעוטות עם צרכים רפואיים וחלופה ביתית), התשפ"ד–2023, מאת חברת הכנסת קארין אלהרר; הצעת חוק קידום התחרות בענף המזון (תיקון – החלת החוק על ענף מוצרי הצריכה), התשפ"ד–2023, מאת חבר הכנסת אחמד טיבי; הצעת חוק שילוב פעוטות עם צורך במענים ייחודיים במעונות יום, התשפ"ד–2023, מאת חברת הכנסת קארין אלהרר; הצעת חוק לתיקון פקודת מס הכנסה (הארכת הפטור ממס עבור נכה שנקבעה לו נכות עקב מחלת הסרטן), התשפ"ד–2023, מאת חבר הכנסת אושר שקלים; הצעת חוק הסכמים קיבוציים (תיקון – אי-תחולה על עובד זר בענף החקלאות), התשפ"ד–2023, מאת חבר הכנסת ניסים ואטורי; הצעת חוק שוברים להשלמת לימודי בסיס בחינוך הבלתי-פורמלי, התשפ"ד–2023, מאת חבר הכנסת דן אילוז; הצעת חוק לתיקון פקודת מס הכנסה (הגדלת מספר התושבים ביישוב מוטב), התשפ"ד–2023, מאת חבר הכנסת דן אילוז; הצעת חוק לתיקון פקודת המכס (איסור השמדת טובין חבי מכס), התשפ"ד–2023, מאת חבר הכנסת אברהם בצלאל; הצעת חוק-יסוד: הממשלה (תיקון – חובת מינוי ממלא מקום ראש הממשלה), מאת חברת הכנסת אפרת רייטן מרום; הצעת חוק הרשויות המקומיות (גמול השתתפות בישיבות והחזר הוצאות לחברי מועצה), התשפ"ד–2023, מאת חבר הכנסת אחמד טיבי; הצעת חוק שיפוט בתי דין רבניים (נישואין וגירושין) (תיקון – גירושין אזרחיים), התשפ"ד–2023, מאת חברת הכנסת שלי טל מירון; הצעת חוק חובת המכרזים (תיקון – עידוד עסקים קטנים ובינוניים באזור פריפריה במכרז), התשפ"ד–2023, מאת חבר הכנסת אברהם בצלאל; הצעת חוק מניעת ביצוע עבירות באמצעות פרסום באינטרנט וברשתות החברתיות (הסרת תכנים אנטישמיים), התשפ"ד–2023, מאת חבר הכנסת עידן רול; הצעת חוק הפסקת הליכים ומחיקת רישומים בעניין המחאה כנגד אלימות משטרתית כלפי יוצאי אתיופיה, התשפ"ד–2023, מאת חברי הכנסת צגה מלקו, אברהם בצלאל, יונתן מישרקי, ניסים ואטורי, אריאל קלנר, משה רוט, טלי גוטליב, לימור סון הר מלך, אלמוג כהן, אושר שקלים וצבי ידידיה סוכות; הצעת חוק לתיקון פקודת העיריות (גמול השתתפות בישיבות והחזר הוצאות לחברי מועצה), התשפ"ד–2023, מאת חבר הכנסת יוסף עטאונה; הצעת חוק הרשות הממשלתית להתחדשות עירונית (תיקון – נשיאת הוצאות בבית משותף מחודש), התשפ"ד–2023, מאת חבר הכנסת ארז מלול; הצעת חוק הרשויות המקומיות (ריבית והפרשי הצמדה על תשלומי חובה) (תיקון – הפחתת אחוז הריבית ברשויות המקומיות), התשפ"ד–2023, מאת חבר הכנסת אחמד טיבי; הצעת חוק הביטוח הלאומי (תיקון – טיפול בפעוטות במעונות יום כעבודה מועדפת), התשפ"ד–2023, מאת חבר הכנסת אברהם בצלאל; הצעת חוק למניעת אלימות במשפחה (תיקון – ממונה על נושא האלימות במשפחה במקומות עבודה גדולים), התשפ"ד–2023, מאת חבר הכנסת אחמד טיבי; הצעת חוק הסכמים קיבוציים (תיקון – תחרות בין ארגוני עובדים ויציגות ארגון עובדים בשירות המדינה), התשפ"ד–2023, מאת חבר הכנסת אריאל קלנר; הצעת חוק הבנקאות (שירות ללקוח) (תיקון – חובת הצבת מכשיר אוטומטי למשיכת והפקדת מזומנים ושיקים), התשפ"ד–2023, מאת חבר הכנסת אברהם בצלאל; הצעת חוק הרשות הלאומית למאבק בעוני, התשפ"ד–2023, מאת חבר הכנסת יונתן מישרקי; הצעת חוק הביטוח הלאומי (תיקון – פטור מתשלום דמי ביטוח לאומי לנכי צה"ל), התשפ"ד–2023, מאת חברת הכנסת מירב בן ארי; הצעת חוק חג המימונה, התשפ"ד–2023, מאת חברת הכנסת נעמה לזימי; הצעת חוק-יסוד: הממשלה (תיקון – מספר סגני שרים), מאת חבר הכנסת יצחק קרויזר; הצעת חוק לתיקון פקודת הנמלים (איסור על השטת כלי שיט ועל הפלגה באופנוע ים בשכרות), התשפ"ד–2023, מאת חבר הכנסת יצחק קרויזר; הצעת חוק חניה לנכים (תיקון – החלטה בבקשה לתג נכה), התשפ"ד–2023, מאת חבר הכנסת אברהם בצלאל; הצעת חוק פרעות התשפ"ד, התשפ"ד–2023, מאת חברי הכנסת משה פסל וששון ששי גואטה; הצעת חוק לעשיית דין במחבלי החמאס ובעוזריהם, התשפ"ד–2023, מאת חברי הכנסת עמית הלוי, בועז ביסמוט, משה סעדה, שלום דנינו, אוהד טל, לימור סון הר מלך, טלי גוטליב, ניסים ואטורי, משה סולומון, חנוך דב מלביצקי, עידן רול, משה רוט, זאב אלקין, ישראל אייכלר, אלי דלל, ששון ששי גואטה, דבי ביטון, רון כץ, חוה אתי עטייה, צגה מלקו, משה פסל, קטי קטרין שטרית, יצחק קרויזר, צבי ידידיה סוכות, שרן מרים השכל, יונתן מישרקי, דוד ביטן, אברהם בצלאל, מתן כהנא, יצחק פינדרוס, יוסף טייב, שמחה רוטמן, ארז מלול, מיכאל מרדכי ביטון, אלעזר שטרן, אריאל קלנר, דן אילוז, אלמוג כהן ואושר שקלים

דן מרזוק:  תודה

דן מרזוק: [נספחות

דן מרזוק: ]     

ישראל אייכלר: חברי הכנסת, נעבור לנושא הבא שעל סדר-היום: החלטת ועדת הפנים והגנת הסביבה בדבר פיצול הצעת חוק שמירת הניקיון (הוראת שעה), התשפ"ג–2023

ישראל אייכלר:  אני מזמין את יושב-ראש ועדת הפנים והגנת הסביבה, חבר הכנסת יעקב אשר, להציג את החלטת הוועדה

והגנת הסביבה): מכובדי היושב-ראש, חבריי חברי הכנסת, הצעת החוק שבנדון נדונה בכנסת בקריאה ראשונה ביום כ"ט באב התשפ"ג, 16 באוגוסט 2023, והוחלט להעבירה לקריאה שנייה ושלישית לוועדת הפנים

והגנת הסביבה):      בהצעת החוק מוצע להחזיר לתוקף כהוראת שעה הוראה שעניינה שימוש בכספים שנצברו בקרן לשמירת הניקיון מכספי היטל ההטמנה, המשולמים לקרן לפי חוק בעד כל טונת פסולת המוטמנת באתר ההטמנה

והגנת הסביבה):  הוראת השעה המוצעת כעת נחקקה לראשונה בנוסח כמעט זהה בשנת 2013, הוארכה כמה פעמים, ותוקפה פג בפברואר 2023

והגנת הסביבה):  כעת מוצע להחזירה לתוקף עד סוף שנת 2027

והגנת הסביבה):      עיקר הכספים נצברים בקרן בשביל אתרים של פסולת, בניית אתרים, אתרי קצה וכו'

והגנת הסביבה):  לאחר שהוקצו כספים למטרות הפיתוח, יש מטרות נוספות עד 25% מכספי היטל ההטמנה שאפשר

והגנת הסביבה):  המטרות הנוספות – ועל זה הצעת החוק מדברת: תוספת סיוע לנפגעי פסולת; הקמת תשתית לטיפול בפסולת ברשויות מקומיות – רק באשכולות 1–5, זאת אומרת, רשות מקומית חלשה יכולה לקבל סיוע לאיסוף האשפה אצלה

והגנת הסביבה):      בעת הכנת הצעת החוק לקריאה השנייה והשלישית עלה כי הקצאת הכספים לשימוש למטרות הנוספות לא מגיע לשיעור של 25% מהכספים, ועל כן למעשה אין כעת צורך מעשי בהגדלת שיעור הסכומים כפי שהוצע כרגע – דובר על 35%

והגנת הסביבה):      עם זאת, וכדי לאפשר את המשך הדיון, ביקשנו לעשות פיצול בחוק, והמשרד להגנת הסביבה הסכים להצעת הוועדה לפיצול כאמור

והגנת הסביבה):  לאור האמור, מתבקשת הכנסת לאשר החלטה זו

והגנת הסביבה):  הפיצול הוא כדי לאשר את החוק, שנעשה אותו מייד אחרי אישור הפיצול

והגנת הסביבה):  כשאני אציג את החוק, אני אסביר גם למה הייתה דחיפות להביא את זה בימי מלחמה, בימים כאלה

והגנת הסביבה):  תודה רבה

ישראל אייכלר: תודה רבה

ישראל אייכלר: הודעה לסגנית מזכיר הכנסת

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק אמנת הבנק האסייני לפיתוח, התשפ"ד–2023, שהחזירה ועדת הכספים

אלינור ימין:      החלטת ועדת האתיקה בעניין פעילותם של חברי הכנסת בגיוס תרומות ובהתנדבות בעת הכרזת מלחמה

אלינור ימין:  תודה

ישראל אייכלר: אנחנו עוברים לדיון אישי

ישראל אייכלר:  חבר הכנסת דני דנון, בבקשה, שלוש דקות

דני דנון: אדוני היושב-ראש, חבריי חברי הכנסת, זוהי שעה קשה לעם ישראל – טבח אכזרי של אזרחים, בכללם נשים, ילדים, קשישים, שהוצאו להורג בצורה ברוטלית

דני דנון:  כולנו ראינו מראות קשים הלקוחים מתקופת השואה, וכל זאת בזמן שיש לנו מדינה ריבונית וצבא חזק

דני דנון:  לא חשבנו שזה יקרה במדינה ריבונית

דני דנון:       בשעה קשה זו, שבה מדינת ישראל כולה מתאבלת וקוברת את מתיה, אנו מגלים תעצומות וחוסן פנימי אדיר

דני דנון:  זוהי שעה שבה עלינו לגלות קור רוח, נחישות ודבקות במשימה, והמשימה היא אחת: חיסול החמאס כולו בכל רצועת עזה

דני דנון:      מדברים היום על אחריות, על מחדלים

דני דנון:  יהיה זמן לחשבון נפש לכולנו, אבל המחדל הגדול ביותר יהיה אם נעשה עכשיו רק חצי עבודה, אם לא נשמיד באופן מוחלט את החמאס בכל מקום

דני דנון:  אם לא נעשה את זה בכל שכונה ובכל עמדה, אנחנו מסכנים את עתידה של מדינת ישראל

דני דנון:  חיסול מוחלט הוא מושג ברור בכל מערכה

דני דנון:  חיסול מוחלט זה אומר לא להשאיר מקומות שאליהם יברחו המחבלים – לא בצפון, לא בדרום ולא במרכז עזה; חיסול מוחלט הוא הפעלת כוח והכרעת האויב

דני דנון:  פעולה חלקית היא לא פתרון, והיא אף מסוכנת

דני דנון:  בסוף המלחמה הזאת אסור שיהיה מקום לפרשנות, שיגידו האויבים: אנחנו ניצחנו, שהפרשנים יתווכחו מי ניצח

דני דנון:  ההכרעה צריכה להיות ברורה

דני דנון:  אסור לאפשר לחמאס להרים את ראשו

דני דנון:      אני מברך את חברי הממשלה החדשה שהצטרפו

דני דנון:  זה חשוב

דני דנון:  האחדות היא כוח

דני דנון:  אני אומר ל-41 השרים, ובראשם לראש הממשלה: מוטלת עליכם החובה לקיים את ההבטחה לציבור ולמוטט את חמאס

דני דנון:       אני שומע את הקולות על הדיונים לגבי מטרות המבצע והיקף המבצע אני מישיר מבט לראש הממשלה, לשר הביטחון, לשר גלנט, לשר איזנקוט, ואני אומר לכם, חבריי, הדיון הזה מיותר

דני דנון:  בזמן שמאות גופות שחוללו עדיין נמצאות במרכז האיתור בשורה, בזמן שחיות אדם בעזה מתעללים בחטופות ובחטופים שלנו, בזמן שאויבינו חוגגים על דם ילדינו, אין לכם שום ברירה – העם בישראל דורש מכם, דורש מאיתנו לגלות תעצומות נפש אדירות ולהוביל להכרעה, הכרעה מוחלטת, אמיתית, של האויב

דני דנון:      "אל ירך לבבכם אל תיראו ואל תחפזו ואל תערצו מפניהם, כי ה' אלהיכם ההֹלך עמכם להלחם לכם עם אֹיביכם להושיע אתכם"

דני דנון:  תודה רבה

ישראל אייכלר: תודה רבה

ישראל אייכלר:  חבר הכנסת ווליד טאהא – איננו; חבר הכנסת אחמד טיבי – איננו; חבר הכנסת משה גפני – איננו; חברת הכנסת מירב בן ארי – איננה; חבר הכנסת יצחק פינדרוס – איננו; חברת הכנסת אימאן ח'טיב יאסין – איננה; חבר הכנסת יאסר חוג'יראת – איננו; חבר הכנסת ואליד אל הואשלה – איננו; חברת הכנסת עאידה תומא סלימאן – איננה

ישראל אייכלר:  חברת הכנסת טלי גוטליב

טלי גוטליב: עם ישראל הנכבד, אני מסתכלת עליכם ומישירה אליכם מבט, ובעצם מישירה מבט לראש הממשלה בנימין נתניהו: אתה המנהיג

טלי גוטליב:  מצופה ממנהיג להיות מסוגל לעשות דברים גדולים מאוד מול רעשי רקע מורכבים מאוד

טלי גוטליב:       אדוני ראש הממשלה, אם אתה שם לנגד העיניים שלך אפילו לשנייה אחת ילד עזתי, אישה עזתית או קשישה עזתית, וזה מוליך אותך לאיזו החלטה, זה לא מעשה מנהיגותי

טלי גוטליב:  אנחנו כאן במלחמת קיום של להיות או לחדול

טלי גוטליב:  אם זה התינוקות שלנו או תינוקות עזתים – זה התינוקות שלנו, שלא יהיה פה בכלל ספק

טלי גוטליב:      ואני רוצה להבהיר פה מול שלל הדברים ששמעתי – אני פחות אדם של אמירות מאוד מאוד גדולות

טלי גוטליב:  אני רוצה מעשים

טלי גוטליב:  אני רוצה לשמוע פגזים וארטילריה כבדה מעל עזה

טלי גוטליב:  אז נכון, מגיע שר החוץ הזה, אולי יגיע הנשיא הזה ואולי יגיע השר הזה, ואנחנו נהיה נורא עסוקים בנימוס הזה, וזה ימסמס את הזמן

טלי גוטליב:      רבותיי השרים, זה כולכם, זה כל מי שנמצא מול ראש ממשלה ולא אומר לו: אדוני, זאת לא הדרך

טלי גוטליב:  כולנו ביחד בתוך הקלחת הזאת, ואני אומרת את זה כאן בפה מלא: לא יכול להיות מצב שאני אקום בוקר-בוקר ואחכה שכבר יקרה משהו גדול ולא קורה שום דבר גדול, לא גדול מספיק

טלי גוטליב:  ועם כל הכבוד, אדוני ראש הממשלה והשרים והקבינט, לפני שאתם מדמיינים להכניס כוחות קרקעיים לעזה, לפני שאנחנו מסכנים את בנינו למטרה המאוד-חשובה הזאת – שלא יהיה פה ספק, אבל איפה הארטילריה הכבדה? איפה?      שמעתי היום – ואחר כך יצאה הכחשה; הכחשה פחות מרשימה אותי – שיש איזה מסדרון הומניטרי

טלי גוטליב:  עם כל הכבוד, נתנו להם את כל הזמן שבעולם לפנות את עזה

טלי גוטליב:  לא השכילו לעשות את זה

טלי גוטליב:  זה רעש רקע שאני חושבת שמנהיגים חייבים להתעלם ממנו

טלי גוטליב:  אנחנו כאן במלחמת קיום של להיות או לחדול

טלי גוטליב:      עד יום שישי של התופת לא הכרנו חוסר ביטחון כזה להתהלך ברחובות העיר

טלי גוטליב:  לא הכרנו

טלי גוטליב:  אנחנו שם, אנחנו בחוסר ביטחון, וכדי להחזיר לעצמנו את חוסנה של המדינה ואת חוסנו של צה"ל, אם אנחנו לא נעשה משהו שלא נראה במזרח התיכון, לא תהיה לנו זכות קיום כאן

טלי גוטליב:  אני אומרת את הדברים האלה בזהירות ובאחריות, ואני לא באה באשמה; חכו, יש לזה עוד זמן

טלי גוטליב:  אבל כל הנרטיב ההזוי והבזוי, המגוחך, שאין לתפוס אותו, שחמאס מורתע מעזה ולא כדאי לו – כל המושגים המערביים המלטפים לאויב שלנו הם מושגים שמביאים אותנו לשאול

טלי גוטליב:  אנחנו לא נדבר לאויב בשפה מערבית מלטפת, אלא בשפה ערבית - -     

ישראל אייכלר: תודה רבה

טלי גוטליב: - - ערבית שאותה הוא יבין, והוא יבין, האויב שלנו, אדוני היו"ר, כוח, כוח ועוד כוח

ישראל אייכלר: תודה רבה

ישראל אייכלר:  חבר הכנסת איימן עודה – איננו

ישראל אייכלר:  חבר הכנסת רון כץ – רוצה לדבר

טלי גוטליב: רק כוח

טלי גוטליב:  אבל רק כוח הם יבינו

גלעד קריב: - - -     

טלי גוטליב: רק כוח יבינו

טלי גוטליב:  לך תרחם עליהם, על החמאס, שאנסו גופות – אנסו גופות שלנו, של נערות שלנו, ערפו ראשים של תינוקות, שרפו תינוקות ועקרו להם עיניים

טלי גוטליב:  לך תראה בשורה, יספרו לך בזק"א

טלי גוטליב:  את זה לא תראה

טלי גוטליב:  אנסו גופות

טלי גוטליב:  איזה מטורפים

טלי גוטליב:  הם מפלצות

ישראל אייכלר: חבר הכנסת רון

ישראל אייכלר:  חברת הכנסת גוטליב

גלעד קריב: את יודעת - - - היחידה שהיית בשורה

טלי גוטליב: הם יכולים ללמד את מנגלה

ישראל אייכלר: חבר הכנסת רון כץ מדבר עכשיו

ישראל אייכלר:  בבקשה, אני מבקש שקט מוחלט

ישראל אייכלר:  חבר הכנסת רון כץ, בבקשה

רון כץ: תודה רבה, אדוני

רון כץ:  כנסת נכבדה, אנחנו נמצאים בימים קשים מאוד לעם ישראל, אבל ימים שכולנו יחד, מאוחדים נגד אויב אכזר

רון כץ:  לכולנו יש מטרה אחת ברורה – אנחנו צריכים לסיים את המלחמה הזו כשלא קיים יותר חמאס; שהארגון הזה יהיה חלק מהיסטוריה רצחנית שפעלה נגד מדינת ישראל

רון כץ:  את הפעולות שלהם ומה שהם עשו בבוקר שבת המקולל הזה כל העולם צריך להכיר

רון כץ:  העולם צריך להכיר את הזוועות, והעולם צריך להבין שזה לא יכול לקרות יותר

רון כץ:       אני שומע שיש כל מיני דיבורים על מסדרון הומניטרי או חשיבה על פרופורציונליות או כל דבר כזה

רון כץ:  אז אני רוצה לומר באופן ברור: אין פרופורציה פה, כי הפרופורציה תהיה לקחת 3,000 לוחמים, כמו שהם הביאו, ולהכניס אותם לתוך אוכלוסייה, ושהם פשוט ישחטו

רון כץ:  זו הפרופורציה האמיתית

רון כץ:  אבל זה לא מה שאנחנו נעשה, כי אנחנו נילחם נגד המרצחים

רון כץ:       אז העולם צריך להבין שאין פרופורציה פה, ואין פה את אותם כללים ישנים שהיו, שהחזירו את אותו מעגל במשך הרבה מאוד שנים

רון כץ:  יש פה עם אחד מאוחד, עם צבא אחד מאוחד, עם מטרה אחת ברורה: זה לעולם לא יקרה יותר

רון כץ:  Never Again

רון כץ:  זה מה שיקרה במדינת ישראל

רון כץ:  צה"ל יסיים את העבודה כאשר אנחנו נדע שהחמאס לא קיים, ואף אחד לא יוכל לעצור את זה

רון כץ:      אני רוצה לומר תודה ענקית לאוכלוסייה האזרחית, שהתגייסה במאתיים אחוז מאחורי החיילים שלנו, לטובת העורף, לטובת הפצועים ולטובת משפחות הנרצחים

רון כץ:  זוהי שעתה היפה של מדינת ישראל, של החברה האזרחית

רון כץ:  כשאנחנו יחד ומאוחדים, אף אחד לא יכול לנו

רון כץ:       הפחד האמיתי שאנחנו רואים בצד השני הוא כי הם מבינים שעם ישראל חזק ומאוחד עכשיו

רון כץ:  אסור לנו – לאף אחד בבית הזה ולאף אחד במדינה הזו – לרפות את ידו של צה"ל

רון כץ:  אנחנו צריכים להיות כולנו ממוקדים, כמה זמן שזה יהיה, ולהתעלם מכל רעשי הרקע

רון כץ:  אסור לנו למצמץ עד שהחטופים שלנו יחזרו משם ועד שנשלים את המשימה

רון כץ:      אני מצדיע מפה לצה"ל למפקדי צה"ל ולכל הגיבורים שלנו

רון כץ:  שובו הביתה בבטחה

רון כץ:  אמן

ישראל אייכלר: חבר הכנסת גלעד קריב

גלעד קריב: אדוני היושב-ראש, כנסת נכבדה, לפני ימים אחדים תמכנו, אני וחברותיי לסיעת העבודה, בהקמתה של ממשלת החירום, למרות שאנו מוסיפים לבצע בגאון, באחריות ובמסירות את תפקידנו החשוב כחברי האופוזיציה

גלעד קריב:  תמכנו בהקמת ממשלת החירום בראש ובראשונה מתוך הכרה בצורך שבעת הקשה הזו ישבו סביב שולחן מקבלי ההחלטות עוד אנשים עתירי ניסיון, אחריות ציבורית ושיקול דעת, אבל עשינו זאת גם מתוך המחויבות שלנו לביצורה של תחושת הלכידות החברתית והערבות ההדדית, שהן הנכס הגדול ביותר שיש לחברה הישראלית בעת הזו, לצד רוחם העזה של חיילי צה"ל ומפקדיו, ועוצמות הנפש של המשפחות האבלות והמשפחות החרדות

גלעד קריב:       אבל ביום הזה, ימים אחדים אחרי הקמת ממשלת החירום, מוטלת עלינו החובה גם לבצע את תפקידנו כחברי האופוזיציה ולהזכיר לראש הממשלה שהקמתה של ממשלת החירום אינה צ'ק פתוח להמשך ההתנהלות הרגילה והמוכרת לעייפה שלו ושל סביבתו

גלעד קריב:  בדיוק כשם שכולנו מתעלים בימים אלו מעל השגרה הסוערת, המקוטבת – ולא אחת גם המכוערת – של החיים הפוליטיים, אזרחי ישראל מצפים לזאת בראש ובראשונה ממנו, ולא יסלחו לו אם לא יתעלה לגודל השעה

גלעד קריב:      במלחמתם הראשונה של בני ישראל כעם, המלחמה בעמלק, טיפס משה רבנו אל פסגת הגבעה יחד עם אהרן וחור

גלעד קריב:  פרשת בשלח מלמדת אותנו כי מהלכיו של משה על ראש הגבעה השפיעו על שדה הקרב ועל יכולתו של העם לגבור על מבקשי נפשו

גלעד קריב:  אחרי האמון הרחב שניתן בבית הזה לממשלת החירום, ציפייתנו הברורה והנחרצת מראש הממשלה היא שמקורביו יחדלו מתדרוכים נגד מפקדי צה"ל הבכירים תוך כדי לחימה

גלעד קריב:  ציפייתנו הברורה והנחרצת מראש הממשלה היא שהלשכה שלו והלשכה של שר הביטחון תפעלנה בהרמוניה מלאה, ולא תוך התחשבנויות מביכות

גלעד קריב:  ציפייתנו הברורה והנחרצת מראש הממשלה היא שאף אחד מאנשי ונשות לשכתו, שמקבלים את משכורתם מקופת המדינה, לא יפרסמו בימים אלו דברי בלע והסתה ברשתות החברתיות

גלעד קריב:       וכן, ציפייתנו הברורה והנחרצת מראש הממשלה היא לאפס מניפולציות, בוודאי מול משפחות כואבות

גלעד קריב:  ציפייתנו הברורה והנחרצת מראש הממשלה היא שידבק בו משהו ממשה רבנו, עליו השלום, שתכונתו העיקרית, שאותה היינו אמורים להזכיר בבוקר שמחת תורה בבתי הכנסת, הייתה הענווה

גלעד קריב:       אנחנו נעניק גיבוי לראש הממשלה ולממשלתו הרחבה - -      

ישראל אייכלר: תודה רבה

גלעד קריב: - - גם בהכרעות ובפעולות קשות, אבל לא נתעלם מדפוסים חוזרים - -     

ישראל אייכלר: תודה רבה

גלעד קריב: - - של התנהגות פוליטית נלוזה, של פלגנות, של זריית רוח המובילה לעוד ועוד סופות

ישראל אייכלר: נא לסיים

גלעד קריב: בעניין הזה אנחנו, ורוב הציבור הישראלי, לא נשתוק ולא נחריש

ישראל אייכלר: אני רוצה להזמין, אם נמצא, את יושב-ראש ועדת הפנים והגנת הסביבה

ישראל אייכלר:  רגע, לפני זה יש לנו עוד דוברת, שרון ניר

ישראל אייכלר:  כן, בבקשה

ישראל אייכלר:  את רוצה לעלות לנאום? בבקשה

ישראל אייכלר:  הדוברת האחרונה בסעיף הזה – חברת הכנסת שרון ניר

שרון ניר: אדוני היושב-ראש, חבריי חברי הכנסת, עם ישראל, מדינת ישראל נמצאת באחת מהשעות הקשות ביותר שהיו לה בהיסטוריה

שרון ניר:  אבל האויב צריך לדעת – עם ישראל, כמו שנאמר, "כאשר יענו אותו, כן ירבה וכן יפרץ"

שרון ניר:  אנחנו ננצח, ובגדול

שרון ניר:  גם כעת, אחרי הטבח הנורא – איתנים בעורף ומנצחים בחזית

שרון ניר:  נמגר את החמאס, נשמיד את כל שדרת הפיקוד של החמאס מקטן ועד גדול ונרסק את התשתיות של החמאס עד תום

שרון ניר:  זאת חובתנו

שרון ניר:  חובתנו להיות עם חופשי בארצנו

שרון ניר:  הדבר הזה היה צריך לקרות לפני שנים, והלב נשבר שהיינו צריכים לחוות את המכה הקשה ביותר בהיסטוריה כדי שנגיע למצב שיש על כך קונסנזוס מבפנים ומבחוץ, אבל הגיעה השעה

שרון ניר:  את שלטון החמאס יש למחוק

שרון ניר:  הדבר היחיד שנמצא באותה דרגת חשיבות הוא להשיב את החטופים הביתה

שרון ניר:  אלו שתי המשימות החשובות ביותר שלנו

שרון ניר:      מעתה ואילך חייבת הממשלה לפעול על פי שלושה עקרונות חשובים: הראשון שביניהם – מדיניות ההכלה, ההסדרה, הסבבים, הטפטופים, ניהול הסכסוך, בידול ראשי החמאס הרצחניים, כל המילים הגבוהות האלה צריכות להימחק מהלקסיקון של כולנו

שרון ניר:  כל מי שפגע בריבונותה של מדינת ישראל וביצע פשעי מלחמה באזרחים חפים מפשע, בזקנים, בנשים, בילדים ובתינוקות, דינו אחד: הוא צריך להיות בן מוות

שרון ניר:       אין יותר מזוודות עם כסף קטארי; אין יותר העברת ציוד

שרון ניר:  הימים האלה נגמרו

שרון ניר:  חשוב שנשמר את היוזמה בידינו

שרון ניר:  אסור לנו לתת לצד השני ליזום

שרון ניר:  אנחנו מהצבאות החזקים בעולם, עם יכולות מודיעיניות מהחזקות בעולם

שרון ניר:  ידנו חייבת תמיד להיות על העליונה

שרון ניר:  והעיקרון השלישי הוא: אסור בתכלית האיסור לאפשר לארגוני טרור רצחניים להתחזק בסביבתנו, מתחת לאף שלנו

שרון ניר:      אני רוצה מכאן לפנות לאזרחי ישראל, לגיבורי הדרום ולחיילי צה"ל: אחיי ואחיותיי גיבורי וגיבורות התהילה, יברככם ה' וישמרכם

שרון ניר:  רק ביחד נעבור את התקופה הזו

שרון ניר:  כוחנו באחדותנו

שרון ניר:  חשוב לשים את המחלוקות בצד

שרון ניר:  הפוליטיקה לא מעניינת כרגע

שרון ניר:  יחד ננצח

שרון ניר:  מדינת ישראל היא המדינה היחידה בעולם של העם היהודי

שרון ניר:  אין לנו שום ארץ אחרת

שרון ניר:  וכמו שכתב בימים אלו חנן בן ארי: "שר לך שיר ישן, נשאר לך נאמן, לעולם לא נשבר, בשלום ובצער, במתוק ובמר"

ישראל אייכלר: תודה רבה

ישראל אייכלר:       אנחנו נעבור מייד להצבעה, הצבעה אלקטרונית

ישראל אייכלר:  חברי הכנסת, החלטת ועדת הפנים והגנת הסביבה בעניין פיצול הצעת חוק שמירת הניקיון

ישראל אייכלר:  אנחנו עוברים להצבעה

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה – 16 

ישראל אייכלר: נמנעים – אין 

ישראל אייכלר: 16 בעד, אין מתנגדים, אין נמנעים

ישראל אייכלר:  אני קובע כי הצעת ועדת הפנים והגנת הסביבה בעניין פיצול הצעת חוק שמירת הניקיון (הוראת שעה), התשפ"ג–2023, התקבלה

ישראל אייכלר: הודעה ליושב-ראש ועדת הכנסת

): אדוני היושב-ראש, אבקש להודיע על חילופי אישים בוועדות הבאות: מטעם סיעת המחנה הממלכתי – במקום חבר הכנסת חילי טרופר, שהתמנה לשר, יכהנו חברי הכנסת הבאים: בוועדה לענייני ביקורת המדינה – אורית פרקש הכהן; בוועדת העבודה והרווחה – אלון שוסטר; בוועדה המיוחדת לצמצום פערים חברתיים בפריפריה – פנינה תמנו שטה

):  מטעם סיעת הליכוד, בוועדת הפנים והגנת הסביבה, במקום חבר הכנסת לשעבר אביחי בוארון, יכהן חבר הכנסת אליהו רביבו

):  מטעם סיעת ש"ס, בוועדת החוץ והביטחון, במקום השר אוריאל בוסו, שכיהן כממלא מקום קבוע, יכהן חבר הכנסת אברהם בצלאל

):  מטעם סיעת יש עתיד, בוועדת החוץ והביטחון, במקום הפנוי לסיעה יכהן חבר הכנסת רון כץ כממלא מקום קבוע

):  תודה

ישראל אייכלר: תודה רבה ליושב-ראש ועדת הכנסת

ישראל אייכלר: [רשומות (הצעות חוק, חוב' מ/1657)

ישראל אייכלר: ] 

ישראל אייכלר: נעבור לנושא הבא על סדר-היום – הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023 לקריאה ראשונה

ישראל אייכלר:  אני מזמין את שר הפנים, חבר הכנסת משה ארבל, להציג את הצעת החוק, בבקשה

ישראל אייכלר:  אני סוגר את רשימת הדוברים

הפנים משה ארבל: מכובדי היושב-ראש, חבריי חברי הכנסת, לפני שאציג את הצעת החוק, בנסיבות העניין אני כמובן מעלה את זכרו של ראש המועצה אופיר ליבשטיין, השם ייקום דמו, יחד עם חללים רבים מאוד שנפלו על תקומתה של מדינת ישראל במסע הרג ורצח מהנוראים ביותר שידע עמנו, השם ייקום דמם

הפנים משה ארבל:      אדוני היושב-ראש, לא ככה דמיינו את פתיחת מושב החורף של הכנסת

הפנים משה ארבל:  אנחנו ברגע קשה מאוד בתולדות האומה ובתולדות הבית הזה

הפנים משה ארבל:  בלב כבד אני עומד כאן ומציג את הצעת החוק הראשונה למושב, ומבקש מחברי הכנסת לאשר הצעת חוק לדחיית הבחירות המקומיות בשלושה חודשים

טלי גוטליב: - - -     

הפנים משה ארבל: על רקע מצב המלחמה שבו מצויה מדינת ישראל בימים אלה והקשיים המשמעותיים שנובעים מקיום מערכת בחירות במהלך תקופה זו, מוצע לדחות את מועד הבחירות בשלושה חודשים, לתאריך כ' בשבט התשפ"ד, 30 בינואר 2024

הפנים משה ארבל:       עוד מוצע לקבוע שפעולה שנעשתה כדין ובמועדה לקראת יום הבחירות המקורי לפני תחילתו של החוק, לפי הוראה בחיקוק הנוגעת לבחירות לרשויות המקומיות או למועצות אזוריות או לכל עניין הכרוך בהן, תעמוד בתוקפה, וכן כל מועד שנקבע בהוראה כאמור שחלף לפני תחילת החוק, ייוותר במועדו המקורי

הפנים משה ארבל:  עוד מוצע לקבוע התאמות לעניין המועדים הקבועים בחוק הבחירות (דרכי תעמולה), התשי"ט–1959

הפנים משה ארבל:       לאור דחיפות העניין, ביקשה הממשלה מהכנסת לקצר את תקופת ההנחה, ולהקדים את הדיון בהצעת החוק

הפנים משה ארבל:       אני מבקש מכאן לאחל החלמה מהירה לכל הפצועים בגוף ובנפש, ולהשתתף בצערן של כל כך הרבה משפחות, מאות רבות מאוד של משפחות שאיבדו יקירים במעשי רצח מזוויעים, משפחות החטופים והנעדרים

הפנים משה ארבל:  אני כמובן מבקש לחזק את ידי חיילי צבא ההגנה לישראל, כוחות הביטחון, יישובי עוטף עזה, שדרות ואזור הדרום כולו

הפנים משה ארבל:  העם כולו מאוחד ועומד לצידכם

הפנים משה ארבל:       אני מבקש לציין, כמובן, שיש הסדרים בהליך החקיקה שיוסדרו במהלך עבודת הוועדה, ועדת הפנים והגנת הסביבה של הכנסת בראשות ידידי חבר הכנסת הרב יעקב אשר, שיובאו לכאן אך ורק בהסכמה של כל סיעות הבית

הפנים משה ארבל:  זה הסיכום שלנו

הפנים משה ארבל:  אנחנו כמובן מבינים שחוק שנכנס לכנסת בקריאה הראשונה לא אמור לצאת בקריאה השנייה והשלישית כפי שהוא נכנס

הפנים משה ארבל:  יש לכנסת תפקיד חשוב לטייב את הליך החקיקה, ואני עומד על כך שזה ייעשה בהסכמה מלאה של כל סיעות הבית

הפנים משה ארבל:       אני מבקש את תמיכת חברי הכנסת בהצעת החוק

הפנים משה ארבל:  תודה רבה

אצלי הכול עובר בהסכמה

הפנים משה ארבל: יישר כוח

ישראל אייכלר: תודה רבה

ישראל אייכלר:  ראשון הדוברים בדיון האישי, חבר הכנסת דני דנון – מוותר; חבר הכנסת ווליד טאהא – איננו; חברת הכנסת מרב מיכאלי – איננה

ישראל אייכלר:  חבר הכנסת אחמד טיבי, בבקשה

טלי גוטליב: צריך לקרוא להעברתו מהכנסת, לקרוא להעברתו מהכנסת

אחמד טיבי: מכובדי היושב-ראש - -     

ישראל אייכלר: אני מבקש לא להפריע

ישראל אייכלר:  באמת

טלי גוטליב: אדבר אחרי זה - - - של חמאס

טלי גוטליב:  אסור שהוא יהיה חבר כנסת בישראל

אחמד טיבי: - - התקשרתי היום לגיל גווילי מקיבוץ בארי

אחמד טיבי:  אתה מכיר אותה, הצעירה הנפלאה והאמיצה הזאת, שסיפרה על חוויותיה אחרי שניצלה

אחמד טיבי:  הבעתי בפניה את ההערכה הרבה על אומץ הלב, וגם הבנה לכאב הרב של אובדן החברים מהיישוב

אחמד טיבי:  התקשרתי גם לחברי ד"ר עז א-דין אבו אל-עייש, שכבר בעבר איבד את שלוש בנותיו ובת אחותו, והיום, עד עכשיו, איבד כ-26 מבני משפחתו בהפצצות בעזה, ומהם כעשרה ילדים

אחמד טיבי:  אמרתי כבר ביום חמישי: ילד הוא ילד הוא ילד

אחמד טיבי:  הומניות לא יכולה להיות סלקטיבית

אחמד טיבי:  אני בטוח שכל אחד מכם כואב את הכאב של כל ילד, שהוא מכיר או לא מכיר, שנהרג או נפצע או נעדר

אחמד טיבי:       אנחנו, אני, מביט גם לצד השני, כי שנינו – יש צד לכאן וצד לכאן

אחמד טיבי:  ועד היום, לפי הדיווחים, נהרגו בעזה בין 800 ל-900 ילדים

אחמד טיבי:  השאלה שאני שואל את כולם, אבל בעיקר את הקהילה הבין-לאומית: הילדים של עזה הם לא ילדים? (אומר בערבית: ילדי עזה הם לא ילדים? הם לא זקוקים לתרופות, למים, לחשמל, לחלב לתינוקות, תחת ההפצצות המתמשכות האלה? מי שחושב שהוא יכול להכניע עם באמצעות הפצצות לא מכיר את ההיסטוריה, בייחוד של העם הזה שהוא העם הפלסטיני

אחמד טיבי: )     צריך לשאוף לסובלנות, לפיוס, לשלום

אחמד טיבי:  היה ניסיון לפני 30 שנה, ומישהו סיכל כל אופציה

אחמד טיבי:  אמרתי לכל מי שהתקשרתי אליו את המשפט המוכר של מחמוד דרוויש: (אומר בערבית ומתרגם:) על האדמה הזאת יש משהו ששווה לחיות למענו

ישראל אייכלר: תודה רבה

אחמד טיבי: יש ילדים שמופצצים, שהם לא יכולים אפילו להגיד את המשפט הזה

אחמד טיבי:  די למלחמה

ישראל אייכלר: חבר הכנסת משה גפני – איננו; חברת הכנסת מירב בן ארי – מוותרת; חבר הכנסת יצחק פינדרוס – איננו; חברת הכנסת אימאן ח'טיב יאסין – איננה; חבר הכנסת יאסר חוג'יראת – איננו; חבר הכנסת ואליד אלהואשלה – איננו

ישראל אייכלר:  חברת הכנסת עאידה תומא סלימאן, רוצה לדבר? בבקשה

עאידה תומא סלימאן: כבוד היושב-ראש, חברות וחברי כנסת נכבדים, אלה ימים של כאב והלם

טלי גוטליב: אני רוצה לשמוע באוזניים שלי - - - זאת המטרה

ישראל אייכלר: אולי עדיף - - -     

טלי גוטליב: לא, אני רוצה לשמוע את הפגיעה שלהם בחיילי צה"ל באוזניים שלי

טלי גוטליב:  אני פה לשמוע

ישראל אייכלר: לשמוע – בבקשה, אבל לא להפריע

טלי גוטליב: בושה

טלי גוטליב:  לא להפריע לחילול השם שהם עושים פה

עאידה תומא סלימאן: אלה ימים של כאב והלם

עאידה תומא סלימאן:  הטראומה והזעזוע מהפשעים שבוצעו באותה שבת הם גדולים

עאידה תומא סלימאן:  מה שקרה מזעזע והוא פגיעה נפשעת בילדים, נשים, חסרי ישע וזקנים באוכלוסייה אזרחית

עאידה תומא סלימאן:  ליבנו עם המשפחות שאיבדו את יקיריהן ואלה המחכים לחזרתם מעזה, ואומרים את זה בצורה הכי ברורה: צריך לפעול מיידית לשחרור וחילופי האסירים מיידית

עאידה תומא סלימאן:       ליבי עם 12 משפחות מהאוכלוסייה הערבית שאיבדו את היקרים שלהן מאז שבת, והאחרון בהם – מופיד סנונו מאבו סנאן, שנהרג מהפגזה בצפון אתמול, ועם שבע משפחות שעדיין לא יודעים איפה יקיריהן

עאידה תומא סלימאן:       תמיד עמדנו על הערך של הוצאת האוכלוסייה האזרחית ממעגל הדמים, והתכוונו לכל האוכלוסיות האזרחיות – יהודים וגם ערבים, ישראלים וגם פלסטינים

עאידה תומא סלימאן:  ליבי נקרע למראות הזוועה המתחוללת, הזוועה שהתחילה באותה שבת וממשיכה עד היום, אזרחים ישראלים קודם ועכשיו פלסטינים המאבדים את חייהם

עאידה תומא סלימאן:  ילד הוא ילד, אם הוא ביישובי העוטף או בעזה עצמה, ועם הכאב וההלם, צריך וחובה להזכיר שבינתיים יותר מ-900 ילדים נהרגו בהפצצות על עזה

מירב בן ארי: למה? מישהו אמר להנהגה שלהם לקום בבוקר ולרצוח יהודים? למה?      

טלי גוטליב: - - -     

עאידה תומא סלימאן: 56 משפחות עזתיות נמחקו עד עכשיו מסֵפֶר האוכלוסין

מירב בן ארי:   למה? למה הם נהרגו, בגללנו או בגללם?      

עאידה תומא סלימאן: כל קריאות הנקמה מכל צד לא יגנו על ילד, אישה או גבר

טלי גוטליב: - - -     

מירב בן ארי: בגלל ההנהגה שלהם, שהביאה את השואה הזאת, את השואה הזאת

מירב בן ארי:  אין סימטריה

מירב בן ארי:  אין

מירב בן ארי:  די כבר לעשות סימטריה

מירב בן ארי:  די

ישראל אייכלר: חברת הכנסת בן ארי

עאידה תומא סלימאן: אנחנו, בני ובנות האוכלוסייה הערבית, רואים וחווים את הכאב האנושי משני הצדדים

מירב בן ארי: אין

מירב בן ארי:  חברים שלי קברו את הילדים שלהם שרק הלכו למסיבה

טלי גוטליב: - - -     

מירב בן ארי: לא, אין סימטריה

עאידה תומא סלימאן: האוכלוסייה הערבית גילתה אחריות גדולה והבינה את המצב המורכב והכואב

עאידה תומא סלימאן:  בין ילדים יש סימטריה

מירב בן ארי: אין סימטריה

מירב בן ארי:  די עם זה

עאידה תומא סלימאן: בין ילדים יש סימטריה, וילד הוא ילד הוא ילד

טלי גוטליב: - - -     

מירב בן ארי: הם הלכו למסיבת טבע

מירב בן ארי:  הם הלכו לרקוד

מירב בן ארי:  הם הלכו ליהנות מהחיים

מירב בן ארי:  מה עשיתם משמחת תורה?      

עאידה תומא סלימאן: אנחנו רואים את - - - ההסתה - - -     

מירב בן ארי: די

מירב בן ארי:  אין סימטריה, אין

ישראל אייכלר: חברת הכנסת סלימאן, הזמן תם

ישראל אייכלר:  היא הפריעה לך רק בשניות האחרונות

ישראל אייכלר:  בהתחלה היה שקט

עאידה תומא סלימאן: תן לי לסיים את זה

עאידה תומא סלימאן:  תן לי לסיים

ישראל אייכלר: תסיימי במשפט

עאידה תומא סלימאן: היום יותר מכל פעם אחרת אנחנו מתעקשים שיש ותמיד הייתה דרך אחרת - -     

מירב בן ארי: די

מירב בן ארי:  אני יושבת ומקשיבה - - - לא ראיתי דבר כזה

טלי גוטליב: איזה דרך? לא לאנוס את הבחורות?     

עאידה תומא סלימאן: - - לחתור מייד לפתרון מדיני שיסיים את הכיבוש ויבטיח חיים וביטחון לשני העמים

מירב בן ארי: אין סימטריה

מירב בן ארי:  יש שואה - - - של ילדים, של בדואים בנגב

ישראל אייכלר: תודה רבה

ישראל אייכלר:  אנו עוברים לחבר הכנסת איימן עודה

קריאות:   	- - -     

עאידה תומא סלימאן: - - - ילדים

עאידה תומא סלימאן:  זה לא - - -     

מירב בן ארי: אישה עם חיג'אב, נתנו לה כדור בראש

מירב בן ארי:  אישה עם חיג'אב, למה הרגו אותה? למה?     

טלי גוטליב: - - -     

עאידה תומא סלימאן: לא אמרתי שאין פשעים

עאידה תומא סלימאן:  א

עאידה תומא סלימאן:  תעשי - - -     

מירב בן ארי: אבל עשית סימטריה בין הילדים

עאידה תומא סלימאן: כן, בין הילדים אני אעשה סימטריה

מירב בן ארי: אבל זה לא נכון

עאידה תומא סלימאן: ילד הוא ילד

קריאות: - - -     

מירב בן ארי: נשים הלכו למסיבה - - - כמו ברווזים חיסלו אותם

ישראל אייכלר: חברי הכנסת

ישראל אייכלר:  חברי הכנסת

פנינה תמנו: את יודעת שזה לא נכון

קריאות: - - -     

ישראל אייכלר: חברי הכנסת, אם לא תאפשרו לדבר, אנחנו נישאר פה עד הבוקר

מירב בן ארי: אי-אפשר לעשות סימטריה

מירב בן ארי:  אי-אפשר - - - לרקוד ולשמוח בשמחת תורה

מירב בן ארי:  תראה מה עשו לנו

ישראל אייכלר: הזעקה שלך נשמעה

ישראל אייכלר:  אנחנו יושבים פה לשמוע, והבעת את זעקתך, וטלי הביעה את זעקתה

טלי גוטליב: - - - תומכי טרור פה בכנסת - - -     

ישראל אייכלר: אבל עכשיו אני מבקש לאפשר לראש רשימת חד"ש-תע"ל להגיד את דברו

טלי גוטליב: בוא ונראה מה יש לתומך הטרור הזה להגיד

ישראל אייכלר: בבקשה, נא לא להפריע

ישראל אייכלר:  אני יודע שלפעמים קשה

ישראל אייכלר:  לפעמים לי קשה לשמוע, אז אני יוצא

ישראל אייכלר:  אז מי שקשה לו – שיצא

ישראל אייכלר:  תודה

איימן עודה: תודה, כבוד היושב-ראש

איימן עודה:  עמיתיי חברי הכנסת וחברות הכנסת, אתמול הוועדה לביטחון לאומי קיבלה החלטה להקל בחלוקת נשק לאזרחים

איימן עודה:  זה חלק ממיזם של השר הכושל, חייב לומר, איתמר בן גביר, ומה המטרה שלו? למה אזרחים צריכים נשק? למה? אני לא רוצה להגיד שהוא הסגיר את עצמו כשהוא דיבר על שומר חומות 2 לפני שלושה ימים

איימן עודה:  אני רוצה להגיד שככה הוא הבן אדם, והוא יודע שהוא כושל, וכל הציבור יודע את זה, אז הוא פשוט מאוד רוצה פגיעות בקרב האזרחים עצמם, בין ערבים ויהודים

איימן עודה:       עמדתנו מאוד ברורה: צריך להוציא את כל האזרחים ממעגל האימה

איימן עודה:  אנחנו לא רוצים שערבים יפגעו ביהודים ולא שיהודים יפגעו בערבים

איימן עודה:  אני בן העיר חיפה

איימן עודה:  אנחנו, בני הערים המעורבות, רוצים לחיות בשלום יחד, יהודים וערבים

איימן עודה:  למה הנשק? ואיפה הם מתאמנים עכשיו, בחוות? במאחזים לא חוקיים? בגדה המערבית? ולמי הוא יחלק את הנשק, לחברים שלו? לאנשים מהציונות הדתית?     

יסמין פרידמן: לכיתות כוננות

יסמין פרידמן:  הם צריכים נשקים, כמו שראית

איימן עודה: רוצה מיליציות? למה מיליציות? מה, לישראל אין מספיק צבא ושב"כ וימ"מ ויס"מ?     

יסמין פרידמן: - - - זה לא מיליציה

מירב בן ארי: כיתות כוננות שומרות עלינו

ישראל אייכלר: הערת ביניים זה בסדר, אבל לא להמשיך

איימן עודה: מה חסר במדינת ישראל? למה אזרחים צריכים לשאת נשק? אני, כיו"ר רשימת חד"ש-תע"ל, קורא לכל האזרחים, הערבים והיהודים, להתנגד לבן גביר ולגישה של בן גביר - -     

יסמין פרידמן: זה לא קשור לבן גביר

יסמין פרידמן:  זה לא קשור לבן גביר

איימן עודה: - - ולשמור על חיים נורמטיביים, ולשמור על חיים נורמטיביים בקרב ערבים ויהודים

איימן עודה:  קצת אחריות

מירב בן ארי: - - -     

איימן עודה: תתביישי לעצמך

איימן עודה:  קצת אחריות

מירב בן ארי: אני אתבייש? אני אתבייש?      

איימן עודה: קצת אחריות

איימן עודה:  קצת אחריות

טלי גוטליב: הינה, כפר קאסם, כפר קאסם - - -      

ישראל אייכלר: לא, לא, לא להתקרב

ישראל אייכלר:  לא להתקרב

איימן עודה: - - - ואחדה מג'נונה - - - ואחדה מדרובה

טלי גוטליב: האחים האסלאמיים, טפי עליהם

טלי גוטליב:  כפר קאסם

ישראל אייכלר: הסדרנים, לא לתת להתקרב

איימן עודה: רוח מן הון

טלי גוטליב: "רוח" תגיד לאחותך

טלי גוטליב:  אויב שלי

טלי גוטליב:  כפר קאסם

איימן עודה: רוח מן הון - - -     

טלי גוטליב: אויב שלי

טלי גוטליב:  כפר קאסם

ישראל אייכלר: לא – הסדרנים, לא לאפשר להתקרב לבמה

ישראל אייכלר:  לא לאפשר להתקרב עד הנה

טלי גוטליב: טפי עליך

טלי גוטליב:  טפי עליך

איימן עודה: ואחדה מג'נונה

איימן עודה:  מדרובה

קריאות: - - -     

טלי גוטליב: טפי עליך

איימן עודה: מה זה? איך אתה מרשה? כבוד היושב-ראש, איך אתה מרשה?     

אחמד טיבי: איך אתה מרשה? היא ירקה עליו

עאידה תומא סלימאן: תעיף אותה מהאולם

אחמד טיבי: סליחה? היא ירקה עליו

איימן עודה: איך אתה מרשה לה?      

טלי גוטליב: בוגד

טלי גוטליב:  תומכי טרור

טלי גוטליב:  תומכי טרור

טלי גוטליב:  תומכי טרור

אחמד טיבי: היא ירקה עליו

אחמד טיבי:  איפה היא - - -     

עאידה תומא סלימאן: משאיר אותה - - -      

טלי גוטליב: לך תתלונן, לך תתלונן - - -      

אחמד טיבי: היא ירקה עליו, אתה לא מבין?     

ישראל אייכלר: אני ראיתי שהיא מתקרבת וביקשתי להרחיק אותה, והסדרנית הרחיקה אותה

קריאה: סגן יושב-ראש

אחמד טיבי: אתה סגן יושב-ראש

ישראל אייכלר: אז אני מסביר לך שאמרתי לסדרנית להרחיק אותה, והיא הרחיקה אותה

אחמד טיבי: - - -      

עאידה תומא סלימאן: תוציאו אותה

ישראל אייכלר: הרחיקו אותה

איימן עודה: כבוד היושב-ראש, אני רוצה לסכם

עאידה תומא סלימאן: - - -      

אחמד טיבי: מדובר באישה הזויה

איימן עודה: על אפם ועל חמתם של הגזענים - -      

אחמד טיבי: היא התקרבה וירקה עליו

איימן עודה: - - אני קורא לכל אזרחי המדינה, ערבים ויהודים: אנחנו יכולים להמשיך בחיים נורמטיביים

איימן עודה:  יש לנו עמדות פוליטיות שונות לפה ולשם, אבל אנחנו תמימי דעים – להוציא את כל האזרחים ממעגל האימה

איימן עודה:  תודה רבה

ישראל אייכלר: תודה רבה

ישראל אייכלר:  חברת הכנסת טלי גוטליב

אחמד טיבי: - - -      

טלי גוטליב: עם ישראל קיבל הצצה לתיאטרון הבלתי-נתפס בכנסת ישראל

טלי גוטליב:  יושבים תומכי טרור, תומכי טרור – אחמד טיבי התראיין ואמר שצה"ל מבצע פשעי מלחמה בעזה

טלי גוטליב:  בעודנו נלחמים, בעודנו עומדים על חוסננו ועל המדינה, עומד כאן איימן עודה, תומך טרור גם הוא, שמדבר על החיילים שלנו וקורא להם רוצחים

טלי גוטליב:  אני קוראת לכם בשגרה, אני אומרת לכם: איך הוא חבר כנסת, איך? אומר לנו: למה השר בן גביר - - -      

ישראל אייכלר: לא, אסור להציג, אסור להציג

טלי גוטליב: לא מציגה, אני שמה לעצמי

ישראל אייכלר: את יכולה לצטט, כן

טלי גוטליב: לא צריכה, אני רוצה לצטט את זה כמו שצריך

טלי גוטליב:  אומר לנו כאן: למה השר בן גביר מחלק נשק ליהודים? למה? אני אגיד לך למה, אדון איימן עודה

טלי גוטליב:  מפרסמים לי סרטונים מכפר קאסם, החבר'ה בכפר קאסם שכל כך רוצים לחיות בשלום, על הסוסים שלהם, גם עם נשקים וגם עם הסמלים והדגל של האחים המוסלמים, עם כל הכבוד – אז כן, אנחנו נמצאים במלחמה, ואני עוד לא שמעתי את ערביי ישראל מגנים את התופת שהתרחשה לנו

טלי גוטליב:       עומדת לי פה עאידה סלימאן, שנורא נורא כואב לה על רצח תינוקות, והיא אומרת שיש סימטריה

טלי גוטליב:  בואי, אני אגיד לך, גב' עאידה סלימאן, למה זה לא דומה: כשצה"ל הפגיז בעזה אחרי שפתחתם איתנו במלחמה, מה שקרה הוא שעשינו קודם נוהל "הקש בגג", ואחר כך אפשרנו להם לצאת למצרים ולרפיח לפני שהעזנו להפגיז

טלי גוטליב:  זהו, לשיטתי, אני כבר הזהרתי מספיק

טלי גוטליב:  זה לא דומה ללהיכנס לבית בקיבוץ בארי, לטבוח באבא ובאימא, לרצוח את הילדים, ואחת הנשים גם הייתה בהיריון – לחתוך את בטנה ההרה ובגרזן או במה שזה לא היה להביא למותו של התינוק שעוד מחובר בחבל הטבור לאימו

טלי גוטליב:  אין סימטריה

טלי גוטליב:       ברברים שכמוכם, מפלצות שכמוכם

טלי גוטליב:  צריך לחסל אתכם מעל פני האדמה כמו שחיסלו את אל-קאעידה

טלי גוטליב:  העולם צריך להבין שכשיש אויב כל כך אכזר, צריך לחסל אותו

טלי גוטליב:  "מחה תמחה את זכר עמלק"

טלי גוטליב:  זו לא מלחמה בין עמים, בין צבאות – זאת מלחמה מפלצתית שאתם לא יכולים לדמיין

טלי גוטליב:  כל מי שהיה במחנה שורה וראה שצריך להתאים בין גופות ילדים – בין ראש, רגליים וגוף – מי מטורף לעשות דבר כזה? איזה מפלצות אדם? זה דומה? למה זה דומה, בשם כל השמות?      ועכשיו תקשיבו לי טוב, תומכי הטרור כאן בכנסת: העובדה שאתם ערבים לא מעניינת אותי, אמרתי לכם את זה מאה פעם

טלי גוטליב:  אל תתבלבלו

טלי גוטליב:  לא אכפת לי, אני חיה לצד ערביי ישראל

טלי גוטליב:  אבל אתם כאן, בכנסת ישראל, פוצעים ופוגעים בחיילי צה"ל, לא פעם קוראים להם רוצחים, ואנחנו מאפשרים לכם את זה כשאתם כאן

טלי גוטליב:       ואני אומרת לכם שאני כחברת כנסת, כמו ששמתי לי למטרה שאחמד טיבי לא יהיה סגן יו"ר הכנסת ואני לא אגיד לו "אדוני", ליועצו של ערפאת, בעד שלום, בעד שום סיבה שבעולם – אני לא אסמוך עליו ולא אתן לו לשבת כאן, כשבזמן לחימה הוא מחליש את כוחות צה"ל

טלי גוטליב:  גם חברת הכנסת – לא עאידה סלימאן; שכחתי את השם שלה, איך שכחתי? אני לא רוצה לזכור שם של תומכת טרור שמתראיינת בזמן אמת ולא מסוגלת לגנות את הפלצות שעשו בעם שלנו

ישראל אייכלר: תודה רבה

טלי גוטליב: חברים, אני אומרת לכם, לא סתם: "זכרני נא וחזקני נא, אך הפעם הזה האלהים" – שמשון הגיבור, אחרי שעקרו את עיניו אמר: נקמת פלישתים על עקירת העיניים

טלי גוטליב:  גם את זה עשיתם לנו

טלי גוטליב:  השם ישמור את חיילינו הגיבורים, וייתן עצה טובה לשרינו ולראש הממשלה, שידעו לעשות נכון באומץ תוך התעלמות מאומות העולם - -      

ישראל אייכלר: תודה, תודה רבה

טלי גוטליב: - - כי רק "הן עם לבדד ישכֹּן וּבַגוים לא יתחשָּׁב" – זאת הדרך היחידה שלנו לשמור על מדינת ישראל

ישראל אייכלר: תודה רבה

ישראל אייכלר:  חבר הכנסת רון כץ – איננו; גלעד קריב – איננו

ישראל אייכלר:  יוסף עטאונה, בבקשה

יוסף עטאונה: כבוד היושב-ראש, כנסת נכבדה, בשבוע האחרון החברה הערבית הבדואית בנגב שילמה מחיר כבד, בהרוגים, פצועים וגם נעדרים

יוסף עטאונה:  לגופו של עניין, כבוד שר הפנים, להצעת החוק לדחות את הבחירות – אכן, זה מחויב המציאות, במצב הקיים אי-אפשר לקיים את הבחירות לרשויות המקומיות ולמועצות האזוריות

יוסף עטאונה:       אבל אני רוצה להזכיר לכולם שהזכות הזו של בחירות לרשות המקומית – עבור 35 יישובים לא מוכרים בנגב לא הייתה קיימת הזכות הזו

יוסף עטאונה:  ל-120,000 אזרחים בדואים בנגב הזכות הזו לא קיימת

יוסף עטאונה:  אם בשגרה המדינה לא הייתה קיימת עבור האוכלוסייה הבדואית מהכפרים הלא-מוכרים, גם היום, בשעת חירום ובשעת מלחמה, המדינה לא קיימת עבור האוכלוסייה הבדואית בנגב

יוסף עטאונה:  האוכלוסייה הבדואית בנגב משלמת היום מחיר בכפרים הלא-מוכרים, כי אין להם שום מעמד מוניציפלי

יוסף עטאונה:  אין שום מיגון, אין אפשרות למיגון ביישובים האלה, כי אי-אפשר להוציא היתרים ביישובים האלה בהיעדר רשות מוניציפלית

יוסף עטאונה:        במשך 75 שנים האנשים האלה היו לא מוכרים

יוסף עטאונה:  היום הם גם מופקרים על ידי המדינה

יוסף עטאונה:  כבוד שר הפנים, אי-אפשר להשאיר 120,000 אזרחים בשעת מלחמה וחירום ללא מיגון

יוסף עטאונה:  לכן, הדרישה שלנו ממך ומכל ממשלת ישראל היום היא לספק מיידית מיגון לכל האוכלוסייה הבדואית בנגב

יוסף עטאונה:  אנחנו אזרחים שווים, והגיע הזמן שהמדינה תיקח אחריות על האנשים האלה

יוסף עטאונה:       ארגוני החברה האזרחית יוזמים מהלכים בנגב; זה לא מספיק

יוסף עטאונה:  המדינה, הממשלה, צריכות לקבל אחריות על האזרחים האלה, לספק להם מיגון ולספק להם את כל השירות, והגיע הזמן אולי בשעת חירום גם להכיר בהם כאזרחים שווים

יוסף עטאונה:  תודה רבה

ישראל אייכלר: תודה רבה

ישראל אייכלר:  אחרון הדוברים בדיון הזה הוא חבר הכנסת משה רוט

ישראל אייכלר:  בבקשה

משה רוט: כבוד היושב-ראש, כנסת נכבדה, אזרחי ישראל, הפסוק אומר: "עת צרה - - -      

ישראל אייכלר: מבקשים לא להפריע לדובר

ישראל אייכלר:  בבקשה

ישראל אייכלר:  יש שם רעש

משה רוט: הפסוק אומר: "עת צרה היא ליעקב וממנה יִוָּשֵׁעַ"

משה רוט:  אומר בעל שם טוב הקדוש: "וממנה יִוָּשֵׁעַ" – מהצרה בעצמה צריכה לבוא ישועה

משה רוט:  לא רק ניצולים מתוך הצרה, אלא הצרה בעצמה יש לה ישועה

משה רוט:  התבוננתי באמרה הזאת, ואני רוצה לספר לכם כמה דברים שראיתי

משה רוט:  רוח התנדבות ירדה על העם

משה רוט:  אנשים, נשים וטף התחילו להתנדב, חיפשו איך להתנדב

משה רוט:  אני לא מדבר כבר על איחוד הצלה, שהצילו עשרות ומאות אנשים, חיילים ואזרחים; מנות דם, חבילות לחיילים, ביגוד למפונים, השתתפות בלוויות, ניחום אבלים, וכן, ככה רשימה ארוכה שראינו התנדבות, התנדבות ממש מקצה עד קצה, התעוררות ראינו

משה רוט:  חיילים ביקשו ציציות – עשרות אלפי ציציות נקשרו השבוע כדי להעביר לחיילים שביקשו זאת

משה רוט:  תושבי הדרום כאובים, מודאגים, ואנחנו כאובים ומודאגים איתם

משה רוט:       אבל הנקודה העיקרית – האחדות

משה רוט:  ברגע שהתחילה הצרה הזאת, לא עלינו, רחמנא ליצלן, באותו הרגע הפכנו להיות מאוחדים

משה רוט:  יותר אין ימין–שמאל, יותר אין בעד ונגד

משה רוט:  כולם בעד עם ישראל

משה רוט:  אני בעצמי חייב להודות שיש הרבה חברי כנסת שלא הכרתי אותם מהפן הזה, לא הסתכלתי עליהם בצורה חיובית, אבל בחמ"ל פה בכנסת ראיתי כמה המסירות שלהם – ואני רוצה לבקש סליחה מחברות וחברי הכנסת על המחשבות הלא-טובות שהיו לי עליהם

משה רוט:  אני לא רוצה להגיד שמות, אבל עשרות, ממש, אני לא מגזים כשאני אומר, חברי כנסת רבים השתתפו בכל הלב ובנפש כדי לעזור איש לרעהו וכדי להיות מה שצריכים להיות – טובים לעם ישראל ולדאוג לעם ישראל

משה רוט:  חושבני שלזה הבעל שם טוב התכוון כשהוא אמר "וממנה יִוָּשע" – הכוונה שמתוך הצרה הזאת, ישועה אחת כבר יש

משה רוט:  לצערנו הרב, זה כואב שזה עלה לנו בכל כך הרבה דמים, אבל הרווח של להיות באחדות זה רווח אמיתי

משה רוט:      אני רוצה לסיים בברכה לקבינט המלחמה: שהקדוש ברוך הוא יכונן להם את הדעת והעוז לחסל את הרשע, שמתוך אמונה בשומר ישראל נצליח ונביא בחזרה את השלום והשלווה לארץ ישראל הקדושה

משה רוט:  תודה

ישראל אייכלר: תודה רבה

ישראל אייכלר:       כבוד שר הפנים, אפשר לגשת להצבעה מייד, נכון? אז אם שר הפנים מסכים אנחנו כבר, חברי הכנסת, נעבור להצבעה על הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023, בקריאה ראשונה

ישראל אייכלר:  ההצבעה תהיה אלקטרונית

ישראל אייכלר:  בבקשה

ישראל אייכלר: בעד ההצעה להעביר את הצעת החוק לוועדה – 10 

ישראל אייכלר: נמנעים – אין  

ישראל אייכלר: עשרה בעד, אין מתנגדים, אין נמנעים

ישראל אייכלר:  אני קובע כי הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023, אושרה בקריאה הראשונה, ותעבור לדיון בוועדת הפנים והגנת הסביבה להכנתה לקריאה השנייה והשלישית

ישראל אייכלר: הודעה לסגנית מזכיר הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת –      הצעת חוק שמירת הניקיון (תיקון מס' 25 והוראת שעה), התשפ"ד–2023, שהחזירה ועדת הפנים והגנת הסביבה

אלינור ימין:       עוד אבקש להודיעכם, כי על פי סעיף (96ד) לתקנון הכנסת, משחדל חבר הכנסת אביחי בוארון לכהן בכנסת ביום כ"ט בתשרי התשפ"ד, 14 באוקטובר 2023, נמחק שמו מהצעות חוק שהיה שותף להן עם מציעים אחרים

אלינור ימין:  כמו כן, הצעות חוק שמספרן פ/2806/25, פ/3594/25, פ/3661/25, פ/3762/25, פ/3821/25, פ/3844/25, פ/3852/25 ו-פ/3878/25, שהוגשו מטעמו כמציע יחיד, הוסרו מסדר-היום

אלינור ימין:  תודה

ישראל אייכלר: תודה רבה

ישראל אייכלר: חברי הכנסת, אנחנו נעבור לסעיף הבא על סדר-היום – הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד–2023, לקריאה הראשונה

ישראל אייכלר:  אני מזמין את השר משה ארבל, שר הפנים, להציג את הצעת החוק

הפנים משה ארבל: מכובדי היושב-ראש, חבריי חברי הכנסת, לפני הצגת הצעת החוק אני מבקש למסור הודעה על הפסקת כהונה של שרה

הפנים משה ארבל:  אני מתכבד להודיעכם כי חברותה בממשלה של שרת ההסברה גלית דיסטל אטבריאן נפסקה ביום כ"ז בתשרי התשפ"ד, 14 באוקטובר 2023, בשעה 23:12, וזאת בהתאם לסעיף 22(א) לחוק-יסוד הממשלה

הפנים משה ארבל:  בהתאם לסעיף 9(א) לחוק הממשלה, התשס"א–2001, מבקשת הממשלה למסור הודעה זו בכנסת

ישראל אייכלר: תודה רבה

ישראל אייכלר: [רשומות (הצעות חוק, חוב' מ/1658)

ישראל אייכלר: ] 

ישראל אייכלר: עכשיו להצעת החוק

הפנים משה ארבל: הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד–2023

הפנים משה ארבל:  אני מציג אותה בשמו של השר לביטחון לאומי

הפנים משה ארבל:  ובכן, אני מתכבד להציג לפניכם ולבקשכם לאשר בקריאה ראשונה את הצעת החוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד–2023

הפנים משה ארבל:       עניינה של הצעת החוק שבפניכם היא קביעת הסדר שלפיו השר לביטחון לאומי, בהסכמת ראש הממשלה ושר הביטחון, יהיה רשאי להכריז על מצב חירום כליאתי, ובמסגרתו תתאפשר הלנת עצורים ואסירים, בדגש על אסירים ביטחוניים, תוך חריגה מהוראות הדין לעניין שטח מחיה, ובמידת הצורך גם על מזרן

הפנים משה ארבל:  זאת, לאור מצב החירום שבו מצויה מדינת ישראל ועל מנת לאפשר לשירות בתי הסוהר לקלוט עצורים נוספים

הפנים משה ארבל:      מדינת ישראל מצויה במלחמה

הפנים משה ארבל:  ביום 7 באוקטובר החלה מתקפת טרור רצחנית מרצועת עזה, שבמסגרתה חדרו מאות מחבלים ליישובים בדרום הארץ מהיבשה, מהאוויר ומהים, וכן התבצע ירי מסיבי של אלפי רקטות לעבר שטח מדינת ישראל, ועוד מתקפות טרור רצחניות בסגנון דאעש

הפנים משה ארבל:  במתקפת טרור זו נרצחו מאות אזרחים, לרבות אנשי כוחות הביטחון השונים, ונפצעו אלפים

הפנים משה ארבל:  כמו כן, ישנם נעדרים שטרם אותרו

הפנים משה ארבל:  בנוסף, דווח על עשרות אזרחים וחיילים שנשבו על ידי ארגון הטרור חמאס והועברו לרצועת עזה

הפנים משה ארבל:      לנוכח האירועים האמורים הכריז שר הביטחון על מצב מיוחד בעורף בשטח המדינה כולה

הפנים משה ארבל:  בצה"ל הוכרז על מבצע חרבות ברזל

הפנים משה ארבל:  ועדת השרים לענייני ביטחון לאומי החליטה על נקיטת פעולות צבאיות משמעותיות

הפנים משה ארבל:  במהלך השנתיים האחרונות חלה עלייה משמעותית בהיקפי הכלואים במתקני הכליאה של שב"ס, אשר מתמודד עם מחסור במקומות כליאה, המקשה על קליטת עצורים נוספים במתקני הכליאה ושיבוצם בהתאם להוראות הדין

הפנים משה ארבל:       מתחילת המלחמה כוחות הביטחון פועלים בעצימות גבוהה מאוד לשמירה על שלום הציבור ועל ביטחונו

הפנים משה ארבל:  בוצעו מעצרים רבים אשר הביאו לגידול משמעותי נוסף במצבת הכלואים ולהגברת הצפיפות במתקני הכליאה, על מנת להגן על אזרחי ישראל

הפנים משה ארבל:  הערכת גורמי הביטחון היא כי קיים צפי לקליטת מחבלים רבים נוספים בתקופה הקרובה על רקע מצב המלחמה

הפנים משה ארבל:  כדי לאפשר לשב"ס להמשיך ולקלוט עצורים מחבלים נוספים מגורמי הביטחון, יש צורך בקידום תיקון חקיקה זמני אשר יאפשר הלנת עצורים ואסירים תוך חריגה מהוראות הדין לעניין שטח מחיה, ובמידת הצורך גם שלא על מיטה

הפנים משה ארבל:       עיקרי התיקון: מוצע לקבוע כי השר לביטחון לאומי, בהמלצת נציבות בתי הסוהר ובהסכמת ראש הממשלה ושר הביטחון, יהיה רשאי להכריז על מצב חירום כליאתי, לאחר ששוכנעו כי בשל המצב הביטחוני השורר במדינה יש צורך במקומות כליאה נוספים באופן מיידי או שקיימת סבירות גבוהה כי יהיה צורך כאמור בהתבסס על חוות דעת של גורמי הביטחון

הפנים משה ארבל:  משמעות ההכרזה כי מנהל בית הסוהר יהיה רשאי להלין עצורים ואסירים, בדגש על מחבלים, תוך חריגה מהוראות הדין לעניין שטח מחיה, וככל שיידרש – להלינם שלא על מיטה אלא על מזרן כפול

הפנים משה ארבל:      ההסדר האמור חל על כל מי שנתון במשמורת בית סוהר, לרבות עצורים

הפנים משה ארבל:  לעניין תקופת ההכרזה, מוצע כי החלטת השר לביטחון לאומי על מצב חירום כליאתי תיכנס לתוקפה עם מסירתה לנציבת בתי הסוהר ותהיה בתוקף לתקופה של עד חמישה ימים

הפנים משה ארבל:  עוד מוצע כי הממשלה תהיה רשאית להאריך את תוקפה של ההכרזה לתקופות נוספות שלא יעלו על שמונה ימים כל אחת, ובלבד שסך כל תקופות הארכה לפי סעיף קטן זה לא יעלה על 30 ימים

הפנים משה ארבל:  מוצע כי הממשלה, באישור הוועדה לביטחון לאומי של הכנסת, תהיה רשאית להאריך את תקופת תוקפה של ההכרזה לתקופות נוספות לפי הצורך

הפנים משה ארבל:       כמו כן, הכריז השר לביטחון לאומי על מצב חירום כליאתי – מנהל בית הסוהר יהיה רשאי להלין אסיר תוך חריגה מהוראות הדין לעניין שטח מחיה ולהלין מחבלים על מזרן

הפנים משה ארבל:  מנהל בית סוהר יפעיל את סמכותו ביחס לתאים שבהם מוחזקים האסירים החשודים, הנאשמים או שהורשעו בעבירות ביטחון המנויות בסעיף 68ג(ב) לפקודת בתי הסוהר, כלומר מחבלים, ולעניין אסירים אחרים, אם שוכנע כי הציפוף במתקני הכליאה נדרש במישרין נוכח המצב הביטחוני השורה במדינה ולאחר שלא נמצאו חלופות אחרות

הפנים משה ארבל:  עוד מוצע כי נציב בתי הסוהר ידווח לוועדה לביטחון לאומי של הכנסת אחת לשבועיים על נתוני הציפוף במתקני הכליאה השונים בהתאם להוראות סעיף 19כא המוצע

הפנים משה ארבל:       לאור האמור, אבקשכם לאשר את החוק המוצע בקריאה ראשונה ולהעבירו לוועדה לביטחון לאומי לשם הכנתו לקריאה שנייה ושלישית

הפנים משה ארבל:       אני לקראת סיום מבקש, אדוני היושב-ראש וחבריי חברי הכנסת, לציין ולהזכיר לכולנו שהמאבק הקשה הזה הוא איננו מאבק של מוסלמים כנגד יהודים אלא מאבק של דאעש רצחני, של נאציזם, כנגד יהודים

הפנים משה ארבל:  אני רוצה להזכיר את יוסף אלזיאדנה, תושב רהט, אמיץ וגיבור, שחילץ 30 איש בחירוף נפש מהמסיבה

הפנים משה ארבל:  אני רוצה להזכיר לכולנו את אותם חללים בני העדה הבדואית שנספו במערכה הזאת

הפנים משה ארבל:  אנחנו צריכים לזכור ולא לשכוח שיש קבוצות אלימות, נאציות ממש, דאעש, שמנסות לקעקע ולפורר את החברה הישראלית

הפנים משה ארבל:  אנחנו צריכים להתגייס יחד, יהודים וערבים, כנגד הרוע הצרוף הזה, ולעמוד איתן כחומה בצורה כדי למגר אותו מן הארץ

הפנים משה ארבל:  תודה רבה

ישראל אייכלר: תודה רבה

ישראל אייכלר:  אנחנו נקריא את הרשימה של האנשים בדיון האישי

ישראל אייכלר:  אני סוגר את הרשימה

ישראל אייכלר:  הרשימה שיש בידי זה חבר הכנסת דני דנון – איננו; ואליד טאהא – איננו; מרב מיכאלי – איננה; אחמד טיבי – איננו; משה גפני – איננו

ישראל אייכלר:  מירב בן ארי, בבקשה

מירב בן ארי: תודה, אדוני היושב-ראש, ותודה גם לשר משה ארבל על הדברים שחשוב לומר ולהגיד

מירב בן ארי:  אני לא התכוונתי לדבר, כמובן, אבל אני חייבת רק להגיד משהו אחד, שיהיה כאן ברור: אין סימטריה

מירב בן ארי:  אין סימטריה

מירב בן ארי:  אני – החברים שלי, אוקיי? היו בדרך לבית הכנסת ביום שמחת תורה, וירו בהם רק כי הם היו יהודים במדינה הזאת

מירב בן ארי:  זהו

מירב בן ארי:  וחברים שלי, הילדים שלהם הלכו למסיבה לשמוח, חילונים, דתיים, לא משנה מי – רק בגלל שהם יהודים רצחו אותם

מירב בן ארי:  אז אין סימטריה

מירב בן ארי:  והילדים בעזה, הילדים בעזה הביאו על עצמם את זה

מירב בן ארי:  אנחנו עם שוחר שלום, עם חפץ חיים

מירב בן ארי:  אין סימטריה

מירב בן ארי:  הילדים שלנו חטופים שם, הקטנטנים האלה שקמו בבוקר וראו שרוצחים להם את ההורים

מירב בן ארי:       כל אחד שיש בו נשמה צריך לעלות לפה – כולל ערבים, ומשה ארבל בצדק אמר, ולכן אמרתי את זה ראשונה – ולהגיד: אני מוקיע אותם

מירב בן ארי:  ואם זה כל כך חשוב, למה אתם לא מדברים אל החמאס שישחרר את האנשים וייתן להם ללכת לדרום הרצועה, אם אתם כל כך שוחרי חיים? הרי אפילו עכשיו הוא משתמש בהם כמגן אנושי

מירב בן ארי:  כשצה"ל עם המוסריות שלו אומר להם: תתפנו לדרום הרצועה, אז הוא מכריח אותם להישאר

מירב בן ארי:       אנחנו לא רצינו את הטבח הזה, לא רצינו את האסון הזה שנפל על העם היהודי

מירב בן ארי:  זו השבת שנרצחו בה הכי הרבה יהודים מאז השואה

מירב בן ארי:  וכל אחד שיש בו טיפה נשמה צריך לעמוד פה ולהגיד את זה, ולא ליצור סימטריה

מירב בן ארי:  אין סימטריה ברצח עם

ישראל אייכלר: תודה רבה

ישראל אייכלר:  חבר הכנסת יצחק פינדרוס – איננו; חברת הכנסת ח'טיב יאסין – איננה

ישראל אייכלר:  חבר הכנסת יאסר חוג'יראת, בבקשה

יאסר חוג'יראת: אדוני היושב-ראש, חבריי חברי הכנסת, תחילה אני רוצה לשלוח תנחומים לכל המשפחות שאיבדו את יקיריהן, מהחברה היהודית והערבית

יאסר חוג'יראת:  אני עומד כאן היום, נושא בליבי הודעה ברורה וחד-משמעית בלי גמגום

יאסר חוג'יראת:  ראשית, אני מגנה בכל תוקף את כל פעולות הרצח והחטיפה של ילדים, נשים, וקשישים שהיו ב-7 באוקטובר

יאסר חוג'יראת:  פעולות אלה הן בהחלט בניגוד לעקרונות האסלאם, ואין להן מקום בין העמים השוכנים בארץ הזו

יאסר חוג'יראת:       אני נמצא היום וגם מרגיש שישנם אנשים בתוך החברה המנסים לפגוע במרקם היחסים, במרקם החיים הערבי-יהודי במדינה

יאסר חוג'יראת:  אני קורא לכולם, יהודים כערבים: אנחנו חיים כאן, אנחנו נמשיך להיות כאן, ולכן אנחנו צריכים לחזק את המשותף בינינו

יאסר חוג'יראת:       עם כל זאת ועם כל הכאב, אני גם מגנה ענישה קולקטיבית של כמעט שני מיליון אזרחים בעזה, שלדעתי, רובם חפצי חיים ורוצים שלום

יאסר חוג'יראת:  בעשור האחרון המדינה הובילה מבצעים רבים בעזה, אשר התוצאה הייתה לא ביטחון אמיתי לתושבים, ולא הובילה לשלום עם שכנינו, אלא הם העמיקו את הקרע והרחיבו את השנאה בין העמים

יאסר חוג'יראת:  למרות הכאב העז שאנו חווים, עלינו לזכור כמדינה: התגובה איננה צריכה להגיע ממקום של רגש, אלא מתוך מחשבה עמוקה ואמיצה לכיוון העתיד הבטוח ושלום פורץ גבולות

יאסר חוג'יראת:  השאלה אשר עלינו לשאול היא לא מתי תסתיים המלחמה או הלחימה, אלא מה הפתרון האמיתי

טלי גוטליב: להחזיר את החטופים קודם כול - - - מה עושים להם

יאסר חוג'יראת: הפתרון, לעניות דעתי, הוא להעניק אופק לנוער הגדל בגדה ובעזה, להפסיק את ההתגרויות משני הצדדים, לפעול למען שלום אמיתי בערבות אמריקאית, אירופית וערבית

יאסר חוג'יראת:  שלום אמיתי הוא הפתרון היחיד, והגיע הזמן לחתור אליו בכל הכוח

יאסר חוג'יראת:  תודה

ישראל אייכלר: תודה רבה

ישראל אייכלר:  חבר הכנסת ואליד אלהואשלה, בבקשה

טלי גוטליב: להחזיר את החטופים קודם כול

טלי גוטליב:  להחזיר לנו את החטופים, את הנערות שלנו, שמי יודע מה עושים להן שם, לאיזה שפחות הפכתם אותן שם

טלי גוטליב:  החמאסניקים, איתם נעשה שלום, בטח, עם מי שאנסו נערות מתות

ישראל אייכלר: יש לך זכות דיבור תכף

טלי גוטליב: אני לא צריכה, אני לא צריכה

ישראל אייכלר: יש לך, אבל זכות הדיבור עכשיו היא של ואליד

וליד אל-הואשלה: אדוני היושב-ראש, חבריי חברי הכנסת, החברה הערבית ספגה מכה קשה ביום שבת שעבר, בפרוץ המלחמה הזאת, ולצערנו הרב יש לנו שבעה הרוגים כתוצאה מהטילים שנפלו על הכפרים הבלתי-מוכרים בנגב ויש לנו עוד 11 נרצחים בעוטף עזה

וליד אל-הואשלה:      הדרישה שלנו הייתה ברורה

וליד אל-הואשלה:  פנינו ללשכת ראש הממשלה נתניהו וגם ללשכה של שר הביטחון וכל הנוגעים בדבר, שנעמול ביחד על מנת שיציבו מיגוניות בנגב

וליד אל-הואשלה:  החברה הערבית בנגב חשופה במערכה הזאת, ולכן הדרישה שלנו היא שהמדינה תתעשת ותקבל החלטה מיידית להציב מיגוניות בכפרים הבלתי-מוכרים

וליד אל-הואשלה:  140,000 אזרחים בנגב – אין להם מיגון לא במועצה האזורית אל-קסום, לא בנווה מדבר וגם בכפרים הבלתי-מוכרים, ולכן, הדרישה שלנו ברורה

וליד אל-הואשלה:  אנחנו רוצים שהמדינה תתערב, וזה באחריות של הממשלה

וליד אל-הואשלה:  הממשלה והמדינה אמורות להציב שם מיגוניות על מנת לשמור על חיי האזרחים

וליד אל-הואשלה:  תודה

ישראל אייכלר: תודה רבה

ישראל אייכלר:  חברת הכנסת סלימאן – איננה; חבר הכנסת איימן עודה – איננו; חברת הכנסת טלי גוטליב – מוותרת; חבר הכנסת רון כץ – איננו; חבר הכנסת גלעד קריב – איננו; חבר הכנסת יוסף עטאונה – מוותר

ישראל אייכלר:  חבר הכנסת עמית הלוי, בבקשה

ישראל אייכלר:  אחרון הדוברים – חבר הכנסת עמית הלוי

ישראל אייכלר:  אחר כך ניגש להצבעה

עמית הלוי: אדוני היושב-ראש, אזרחי ישראל, "אל תשמחי אֹיבתי לי כי נפלתי קמתי" אמר הנביא מיכה, ואני אומר זאת כאן לכל אויבינו, בעזה, בלבנון, בטהראן וברמאללה: אל תמהרו לשמוח מדי

עמית הלוי:  נפלנו ונקום, וכשנקום, נקום כמו אריה

עמית הלוי:  "הן עם כלביא יקום כארי יתנשא"

עמית הלוי:    החיילים שלנו אריות

עמית הלוי:  פגשתי אותם, כולנו רואים אותם – אריות

עמית הלוי:  בסופו של יום אתם תיפלו מולם כמו זבובים אחד-אחד

עמית הלוי:  "המה כרעו ונפלו ואנחנו קמנו ונתעודד"

עמית הלוי:  זה נכון וזה יקרה, אבל כדי שזה יקרה נכון, חברותיי וחבריי לכנסת ולממשלה, כדי לקום, הכרחי לדעת למה נפלנו, ואנחנו נפלנו

עמית הלוי:  אי-אפשר לקום ולתקן אם לא מבינים איפה כשלנו

עמית הלוי:  ועומק הכשל, אדוני היושב-ראש, לא התחיל אתמול, גם לפני שנתיים; הוא מלווה אותנו עשרות שנים, והוא שאנחנו לא מבינים מי ומה עומד לפנינו

עמית הלוי:  מנתחים את האויב המר הזה רק בניתוחים מטריאליסטיים, כלכליים, שיקולים כלכליים

עמית הלוי:  אבל הוא כותב באמנה שהוא רוצה להשמיד אותנו

עמית הלוי:  רטוריקה, אמרו לנו; זה בערבית, זה לג'מעה

עמית הלוי:  עוד השבוע הסבירו לנו ככה, לא רק על חמאס, גם על אבו מאזן הרוצח, מכחיש השואה, גם על איראן, שנשלטת על ידי אייתוללות; גם על חיזבאללה שבצפון סיפרו לנו שיש שיקולים של גז, שיש מאבקים פנימיים בחברה הלבנונית

עמית הלוי:  זה עומק הכשל

עמית הלוי:      זלזלנו, אדוני, באידיאולוגיה הדתית

עמית הלוי:  נהיינו מערביים, מרקסיסטים

עמית הלוי:  אמרנו: דת זה אופיום להמונים, זו תודעה כוזבת – אגב, בדיוק כמו שהסבירו על גרמניה הנאצית בשנות השלושים

עמית הלוי:  כן? אמרו: זה פופוליזם, זו תאוות שלטון, הם לא מתכוונים ברצינות, יש להם אינטרסים; האנטישמיות היא רק אמצעי, לא מטרה

עמית הלוי:  אז הינה, ראינו

עמית הלוי:  ראינו בדיוק כאז כן עתה: בשם האידיאולוגיה הדתית הזאת עורפים ראשים של תינוקות, אונסים נשים לעיני בעליהן, שורפים חיים את חיילינו – ורשימת הפשעים נגד האנושות שבוצעה בחבל עזה בשבת האחרונה היא אין-סופית

עמית הלוי:       בטבח הזה – בדיוק בטבח הזה, בטבח הזה, תקשיבו, חבריי וחברותיי לכנסת – תומכים כל בכירי פת"ח – שישמעו אזרחי ישראל

עמית הלוי:  לא חמאס; פת"ח

עמית הלוי:  חשוב שנשמע כולנו את זה, גם כמה חברי כנסת כאן

עמית הלוי:  כל בכירי פת"ח, כמובן נושאי החזון השיעי בטהראן ובלבנון

ישראל אייכלר: נא לסיים

עמית הלוי: אני מסיים, אדוני

עמית הלוי:  לכן, הפרוגנוזה צריכה להיות לפי הדיאגנוזה, התיקון לפי הכשל, וכל פתרון שלא יתמודד עם האידיאולוגיה הדעאשית הזאת הוא אשליה

עמית הלוי:  ולכן לומר – ברשותך, עוד דקה: אנחנו נשמיד עד שלא יהיו להם יותר יכולת ורצון לפגוע

עמית הלוי:  מי שלא מבין את מקור הרצון לא יוכל באמת לפגוע בו

עמית הלוי:  ואמר כאן ראש ממשלתנו, שמנהל את המערכה, אמר: עד הניצחון

עמית הלוי:  בעזרת השם, עד הניצחון

עמית הלוי:  אבל ניצחון צריך להיות במושגים האלה, אדוני היושב-ראש – עוד דקה, עוד דקה – במושגים האלה - -     

ישראל אייכלר: משפט אחרון

עמית הלוי: - - במושגים שלהם

עמית הלוי:       ושני יעדים צריכים להיות לניצחון הזה: 1

עמית הלוי:  אין יותר אדמה מוסלמית בארץ ישראל

עמית הלוי:  מה שהם מדמיינים, כאילו זה דאר אל-אסלאם, יהיה לנצח שטח ישראלי, ארד אל-מוקדסה, ששייכת לבני ישראל, לבני ישראל – אגב, כמו בקוראן

עמית הלוי:  זה ניצחון

עמית הלוי:  אחרי שאנחנו נהפוך את זה לאדמת ישראל, את עזה צריך להשאיר כמו אנדרטה, כמו סדום, "לא תזָּרע ולא תצמִח"; 2

עמית הלוי:  היעד השני והאחרון: שליטה ישראלית מלאה

עמית הלוי:  לא דימא, לא דימא; שליטה מלאה צבאית ואזרחית

עמית הלוי:  שום דבר לא פחות מזה

עמית הלוי:  זה לנצח את הרעיון הרע, אדוני היושב-ראש

עמית הלוי:  זו תהיה התשובה גם לרוצחים – אגב, גם לעולם שמסתכל עלינו וגם לעולם המוסלמי, שמצפה מאיתנו לדעת מה הדין של הכופרים האלה, הכופרים בדת, הכופרים בדרך של אברהם, הדרך של אברהם אבינו, הדרך של הצדק, של המוסר, של האמת; אלה שמתנהגים כך לאהל אל-כיתאב, לעם הספר

ישראל אייכלר: אתה צריך לסיים

עמית הלוי: עד הניצחון, ויהיה ניצחון, אבל הוא חייב להיות ניצחון מלא

עמית הלוי:  זה ניצחון

עמית הלוי:  זאת בשורת השלום האמיתית: ניצחון הטוב על הרוע

עמית הלוי:  אנחנו לא נתפשר על פחות מזה

עמית הלוי:  אנחנו לא יכולים להתפשר על פחות מזה

עמית הלוי:  תודה רבה

ישראל אייכלר: תודה רבה

ישראל אייכלר:  שר הפנים רוצה לסכם או שאנחנו עוברים מייד להצבעה?      חברי הכנסת, נעבור להצבעה על הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד–2023, בקריאה ראשונה

ישראל אייכלר:  הצבעה

ישראל אייכלר: בעד ההצעה להעביר את הצעת החוק לוועדה – 13 

ישראל אייכלר: נמנעים – אין 

ישראל אייכלר: 13 בעד, חמישה מתנגדים, אין נמנעים

ישראל אייכלר:  אני קובע כי הצעת חוק לתיקון פקודת בתי הסוהר (מצב חירום כליאתי) - - -     

טלי גוטליב: רגע, רגע

טלי גוטליב:  לא הסתדר לוואליד אלהואשלה

ישראל אייכלר: מה? למה? הוא הצביע וזה לא היה? הצבעת?     

וליד אל-הואשלה: לא הספקתי - - -     

ישראל אייכלר: לא הספקת, אז לא הצבעת

ישראל אייכלר:  אני יכול להוסיף לפרוטוקול

ישראל אייכלר:      אני קובע כי הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד–2023 אושרה בקריאה ראשונה, ותעבור לדיון בוועדה לביטחון לאומי להכנתה לקריאה השנייה והשלישית

ישראל אייכלר: [מס' מ/1652; מושב ראשון, חוב' ל"ז, ישיבה 102; נספחות

ישראל אייכלר: ] 

ישראל אייכלר: חברי הכנסת, הנושא הבא על סדר-היום – הצעת חוק שמירת הניקיון (תיקון מס' 25 והוראת שעה), התשפ"ד–2023, לקריאה השנייה והשלישית

ישראל אייכלר:  אני מזמין את יושב-ראש ועדת הפנים והגנת הסביבה, חבר הכנסת יעקב אשר, להציג את הצעת החוק

טלי גוטליב: שיהיה ברור לעם ישראל שאנחנו דנים בחוק הזה כי מעבירים תקציב לטובת המלחמה, שלא יחשבו שאנחנו - - -     

והגנת הסביבה): אני אסביר את זה

טלי גוטליב: - - - ברשתות - - - שיהיה ברור שזה - - - מלחמה

והגנת הסביבה): מכובדי היושב-ראש, חבריי חברי הכנסת, אני מתכבד להביא בפניכם את הצעת חוק שמירת הניקיון (תיקון מס' 25 והוראת שעה), התשפ"ד–2023, לקריאה השנייה ולקריאה השלישית

והגנת הסביבה):      חוק שמירת הניקיון קובע כי בקרן לשמירת הניקיון שהוקמה לפיו, ינוהל חשבון נפרד לכספים המתקבלים מהיטל ההטמנה לצורך פיתוח והקמה של אמצעים חלופיים להטמנת פסולת שפגיעתם בסביבה פחותה מזו של ההטמנה ולעידוד השימוש באמצעים אלה

והגנת הסביבה):  החוק מאפשר שימוש של עד 25% מכספי היטל ההטמנה למטרות נוספות

והגנת הסביבה):       בהצעת החוק מוצע להחזיר לתוקף בהוספת המטרות מטרה נוספת שלגביה ניתן להקצות כספים מהקרן לשמירת הניקיון, והיא טיפול במפגעי פסולת והקמת תשתית לטיפול בפסולת ברשויות מקומיות המשויכות לאשכולות 1–5 בדירוג החברתי-כלכלי שמפרסם הלמ"ס, וכן סיוע בהסדרת הטיפול השוטף בפסולת באותן רשויות, לתקופה שלא תעלה על שלוש שנים

והגנת הסביבה):       הצעת החוק נדונה ואושרה בוועדת הפנים עוד הרבה לפני שחלמנו שנגיע למצב הזה

והגנת הסביבה):  עכשיו בהסכמה אנחנו מעלים את זה להצבעה היום, כי ה-25% הללו נותנים אפשרות למשרד לעזור לאותן ערים במעמד סוציו-אקונומי של 1–5, כדי שיהיה אפשר לסייע להן בהתמודדות עם הצרכים הנובעים עכשיו ממצב החירום: סיוע לטיפול בפסולת במקומות של ריכוזי חיילים ואוכלוסייה

והגנת הסביבה):  ערים קולטות, ערים שבאים אליהן היום פליטים, ולכן כמות הזבל תעלה – רשות מקומית שהיא חלשה לא תוכל לשאת בזה לבד, ולכן בהסכמת, כולם, החוק הזה חשוב

והגנת הסביבה):  השרה להגנת הסביבה עידית סילמן ביקשה, הסבירה במכתב את הצורך ואת הרצון, שאפשר להיות גמישים עכשיו, בתקופה הקשה הזאת שאנחנו עוברים, ולכן החשיבות של החוק הזה היום, דווקא בשעת חירום

והגנת הסביבה):      כמו כן אציין כי בעת הדיון בוועדה נוסף להצעת החוק, לפי הצעת הוועדה, תיקון קבוע לסעיפים הקיימים כיום בחוק שקובעים חובת דיווח שנתית וחצי-שנתית לוועדת הפנים והגנת הסביבה על התנהלות הקרן והכספים הציבוריים

והגנת הסביבה):  הוצע להוסיף לסעיפים אלה מועדים מדויקים להגשת הדיווחים כדי לאפשר פיקוח פרלמנטרי טוב

והגנת הסביבה):      הצעת החוק מוגשת ללא הסתייגויות

והגנת הסביבה):  אבקש כי הכנסת תתמוך בהצעת החוק בקריאה השנייה ובקריאה השלישית בנוסח המוצע על ידי הוועדה

והגנת הסביבה):  תודה רבה

מירב בן ארי: יש שם הסתייגויות?     

ישראל אייכלר: תודה רבה

ישראל אייכלר:  אין בכלל הסתייגויות

ישראל אייכלר:  יש בקשות דיבור של חברי הכנסת מרב מיכאלי; נעמה לזימי; גלעד קריב; אפרת רייטן מרום; איימן עודה; אחמד טיבי; עאידה תומא סלימאן; עופר כסיף; יוסף עטאונה; מנסור עבאס; וליד טאהא; ואליד אלהואשלה; אימאן ח'טיב יאסין; יאסר חוג'יראת

ישראל אייכלר:       אף אחד מהם לא נמצא, אז אנחנו ניגשים מייד להצבעה בקריאה שנייה על הצעת חוק שמירת הניקיון (תיקון מס' 25 והוראת שעה), התשפ"ד–2023, כפי שהציג אותה יושב-ראש ועדת הפנים

ישראל אייכלר:  אנחנו ניגשים להצבעה

ישראל אייכלר:  מי בעד? מי נגד? מי נמנע?     

ישראל אייכלר: בעד סעיפים 1–3 – 10 

ישראל אייכלר: נמנעים – אין 

ישראל אייכלר: עשרה בעד, אין מתנגדים, אין נמנעים

ישראל אייכלר:  אני קובע שהצעת החוק התקבלה בקריאה השנייה

ישראל אייכלר:      ולכן אנחנו נעבור לקריאה השלישית

ישראל אייכלר:  מי בעד הצעת חוק שמירת הניקיון (תיקון מס' 25 והוראת שעה), בקריאה שלישית?     

ישראל אייכלר: בעד החוק – 8 

ישראל אייכלר: נמנעים – אין 

ישראל אייכלר:  שמונה בעד, אין מתנגדים, אין נמנעים

ישראל אייכלר:  אני קובע כי הצעת חוק שמירת הניקיון (תיקון מס' 25 והוראת שעה), התשפ"ד–2023, התקבלה בקריאה השנייה והשלישית, ותיכנס לספר החוקים

ישראל אייכלר:      תם סדר-היום

ישראל אייכלר:  הישיבה הבאה תתקיים מחר, יום שלישי ב' בחשוון – כך כתוב לי – יום שלישי ב' בחשוון התשפ"ד, 17 באוקטובר 2023, בשעה 16:00

ישראל אייכלר:  ישיבה זו נעולה